Ini Satu-Satunya Jenama Yang Kekal Sokong Johnny Depp Ketika Dia Diboikot Di Hollywood

Kemenangan kes saman Johnny Depp terhadap bekas isteri, Amber Heard ternyata memberi sinar baharu kepada pelakon tersebut.

Keputusan juri mendapati bahawa Amber Heard bersalah kerana memfitnah bekas suaminya Johnny Depp dalam salah satu artikel yang disiarkan di The Washington Post pada 2018.

Sejak artikel tersebut dikeluarkan, populariti serta imej Johnny jatuh mendadak menyebabkan beliau digugurkan daripada dua franchise filem dan tiada jenama mahu menjadikan Johnny sebagai duta mereka.

Cuma satu jenama yang terus kekal bersama-sama Johnny mengharungi ‘detik gelap’ hidupnya, Dior. Johnny telah menjadi muka depan untuk produk minyak wangi Dior Sauvage sejak ia pertama kali dilancarkan pada tahun 2015.

Sebelum ini, jenama terbabit berdepan kritikan kerana tidak menamatkan perjanjian mereka bersama Johnny ketika beliau dituduh sebagai ‘kaki pukul’ oleh Amber.

Ia adalah satu keputusan yang ‘pelik’ kerana mana-mana jenama mewah biasanya akan terus menjauhkan diri dengan artis atau model mereka yang berdepan kontroversi. Keputusan tersebut secara tidak langsung dilihat sebagai salah satu cara Dior berpihak kepada Johnny ketika perbicaraan kes saman Johnny sedang berlangsung.

Kes perbicaraan Johnny dan Amber mempunyai kesan sampingan yang tidak dijangka. Permintaan untuk Dior Sauvage meningkat naik di Eropah dan Amerika Syarikat di mana pewangi tersebut sold out di sesetengah peruncit. Salah satu sebabnya? Peminat membeli pewangi tersebut sebagai satu bentuk sokongan terhadap aktor kesayangan mereka.

Video mempromosikan pewangi tersebut di TikTok juga naik mendadak menjadikannya antara pewangi paling popular di laman tersebut.

Pada ketika ini, Dior Sauvage dikatakan terjual setiap 3 saat di seluruh dunia. Dan sekiranya anda mahu bau seperti Johnny Depp, anda boleh belinya di sini. Harganya memang mahal dan jangan terpedaya dengan tawaran murah kerana produk tersebut adalah palsu.

Johnny Depp berkata beliau tidak akan muncul sebagai Jack Sparrow lagi walaupun ditawarkan kontrak RM1.2 bilion. Baca lagi pada pautan di bawah.

Johnny Depp Enggan Berlakon Pirates Of The Caribbean Lagi Walaupun Ditawarkan RM1.2 Bilion

Ambergris, Muntah Ikan Paus Cecah Nilai Jutaan Ringgit Yang Digunakan Dalam ‘Perfume’

Milani Cosmetics Buktikan Amber Heard ‘Menipu’ Dalam Kes Saman Fitnah Johnny Depp


Ini Sebab Air Sungai Terbentuk Di Kawasan ‘Bidadari Kecil’

Terletak di Semenanjung Yucatan di Mexico, ada air sungai rahsia yang dipanggil Cenote Angelita. Ia bermaksud ‘bidadari kecil’ di dalam bahasa Sepanyol.

Ia boleh dikatakan pembentukan yang paling unik didalam dunia ini, dimana terdapat lapisan nipis hidrogen sulfat memisahkan air masin daripada air tawar di atasnya, yang membolehkan penyelam berenang di sepanjang pembentukan air ini.

Ia kelihatan seperti aliran sungai dengan pembentukan permukaan tanah di dasar lautan tersebut. Di situ juga terdapat serpihan-serpihan pokok yang patah dan daun pada kedua-dua belah “pantai”, membuatkan pemandangan laut ini kelihatan lebih nyata!

Pengalaman mengenai keunikan sungai ini telah dikongsikan oleh Anatoly Beloshchin. Beliau adalah seorang jurugambar yang amat ghairah dalam bidang fotografi penyelaman. Beliau telah mengembara ke Yucatan di Mexico semata-mata untuk mengambil gambar-gambar yang dianggap sangat unik dan amat bernilai dalam bidang fotografi di bawah laut.

Hasil rakaman video dan tangkapan gambar beliau adalah sangat mengujakan!.

Selepas beberapa lama, lubang benam yang dalam telah dipenuhi dengan air hujan yang bersifat air tawar. Sungai di bawah lautan ini terbentuk apabila air tawar diatas permukaan telah bertemu dengan air masin di dasar lautan.

Tahap ketumpatan yang berbeza di kedua-dua perairan ini menyebabkan terdapat 2 lapisan diantara air tawar dan air masin. Titik di mana kedua-dua air bertemu dan menyebabkan sejenis cecair kelihatan daripada kesan pertembungan itu dipanggil ‘halocline’ dan hasilnya adalah amat menakjubkan!

Anda tidak akan menyedari seandainya penyelam-penyelam itu tidak membawa tong gas disisi mereka kerana gambar-gambar yang diambil seolah-olah seperti sesi fotografi di tepi pantai yang indah pada waktu malam.


Ini Sebab Anda Perlu Masukkan TV LG OLED evo Dalam ‘Wishlist’ Barangan Wajib Miliki Di Rumah

Sebut mengenai TV kami yakin pasti ramai yang mengidamkan sebuah TV yang mempunyai saiz skrin yang besar, memaparkan warna yang terang serta hadir dengan harga yang mampu milik.

Dalam pada itu, lambakan model TV di pasaran pada ketika ini pastinya memberi kesukaran buat para pengguna membuat pilihan sekaligus menyukarkan pengguna mengetahui perbezaan yang tersedia pada sesebuah jenama mahupun model.

Sebelum itu, tahukah anda dengan sebuah jenama TV yang sudah dipercayai ramai serta turut dinobatkan sebagai pengeluar TV OLED nombor 1 dunia buat 9 tahun berturut-turut merupakan daripada jenama LG?

Kami yakin informasi ini sangat penting buat anda bercadang untuk mendapatkan TV khususnya untuk buat anda yang mementingkan kualiti serta kegunaan jangka masa panjang. Nak tahu mengapa jenama TV ini mampu konsisten menjadi pilihan TV OLED pilihan ramai sehingga hampir sedekad? Ayuh kami dedahkan rahsia model LG OLED evo.

Membincangkan soal TV, tidak sah rasanya jika tidak membincangkan soal paparan di mana LG berjaya mendominasi bahagian ini. Menerusi LG Brightness Booster paparan yang ditawarkan adalah sehingga 30% lebih cerah. Bukan itu sahaja, LG OLED evo turut mampu menyesuaikan kecerahan TV mengikut keadaan semasa. Menarik bukan?

Bukan itu sahaja, sokongan 100% color fidelity yang tersedia pada model ini membolehkan model LG OLED evo menawarkan warna yang lebih variasi dan tepat berbanding penggunaan paparan LCD.

Pernahkah anda mengalami isu di mana TV yang ditonton dilihat warnanya yang ditawarkan seakan kurang jelas atau menyerlah? Atau mungkin warna hitam yang dipaparkan seakan kurang sempurna?

Mengetahui ramai pengguna mengalami masalah ini, LG berjaya menyelesaikannya menerusi paparan LG Self-Lit yang mampu menawarkan paparan warna hitam yang lebih sempurna serta warna yang lebih tepat menerusi setiap visual yang ditampilkan.

Dalam erti kata lain, setiap visual yang ditonton akan tampak lebih kemas dan menyerlah membuatkan pengalaman menonton TV berbeza berbanding sebelum ini.

Seperti ramai sedia maklum, model TV sering kali hadir dengan saiz skrin yang berbeza. Hal ini sekaligus menjadi pilihan buat pengguna untuk mendapatkan model mengikut saiz skrin berdasarkan keluasan ruang TV mereka.

Menariknya, TV OLED evo daripada LG sedia menawarkan fleksibiliti kepada pengguna dengan menawarkan seleksi saiz skrin kepada pengguna bermula daripada 48-inci, 55-inci, 65-inci, 77-inci, 83-inci dan juga saiz paling besar adalah 88-inci.

Pilihan sehingga 6 saiz TV yang berbeza ini secara tidak langsung membantu anda untuk membuat pilihan dengan mudah.

Rekaan gap-less design pada model LG OLED G2 membolehkan model ini dapat digantung dengan sempurna pada dinding. Rekaannya tanpa bezel yang tebal sekaligus membuatkan ruangan rumah anda tampil lebih elegen dan moden.

Seperkara lagi yang perlu diberi perhatian dalam mendapatkan sesebuah TV adalah penyertaan fungsi tapisan pancaran cahaya biru daripada TV OLED.

Untuk pengetahuan, pancaran cahaya biru tanpa tapisan ini bakal membuatkan pengguna mengalami migrain dan mata mudah letih apabila menonton TV selepas beberapa jam.

Hal ini sangat penting buat anda yang kerap menonton TV pada keadaan cahaya gelap dan tempoh yang panjang khususnya buat pengguna yang kerap marathon K-Drama atau para gamer yang kerap bermain game sehingga beberapa jam sehari.

Menariknya mengenai TV OLED Evo daripada LG, model ini menyertakan tapisan cahaya biru sehingga 50%. Dalam erti kata lain, pengguna tidak lagi mengalami mudah sakit kepala atau mata yang letih meskipun menonton dalam tempoh yang panjang.

Sekiranya anda merupakan seorang gamer, peminat filem aksi atau sukan ekstrim, pastinya setiap detik merupakan detik berharga bagi anda. Hal ini bagi membolehkan anda selaku penonton dapat menonton setiap aksi yang dilakukan dengan jelas.

Kegagalan segelintir TV untuk memaparkan visual dengan gerakan yang banyak secara tidak langsung bakal membuatkan pengalaman tontonan menjadi kurang menarik disebabkan visual yang kabur.

Situasi ini sekali lagi berjaya diselesaikan menerusi teknologi LG OLED Motion Pro yang mampu mengurangkan gerakan visual yang kabur kepada visual yang lebih terang dan jelas. Pastinya tiada lagi aksi penting yang terlepas menerusi LG OLED Evo.

Selain paparan TV yang terang, tahukah anda sebahagian besarnya dipengaruh oleh pemproses yang terkandung dalam TV.

Menerusi LG OLED evo, pengguna bakal dibekalkan dengan pemproses α9 Gen5 AI yang bakal membantu pengguna menawarkan paparan yang imersif berdasarkan siri atau filem yang ditonton.

Sokongan face enchancing, scene analysis, night scene dan sebagainya menerusi bantuan AI  pastinya membantu pengguna dalam menawarkan warna yang jelas dan terang di setiap paparan ditonton.

Bukan sahaja membantu dari segi paparan, processor α9 Gen5 AI ini turut membantu dalam menawarkan kualiti audio yang lebih menarik, jelas dan menyeluruh menerusi sokongan Dolby Atmos buat para pengguna. Pasti ini antara fungsi  yang diidamkan ramai bukan?

Membincangkan soal paparan yang menjadi idaman para gamer, sudah pastinya paparan tersebut mempunyai teknologi masa tindak balas atau response time yang rendah iaitu serendah 1ms. Selain itu, sokongan VRR, ALLM beserta eARC antara yang tersedia buat pengguna.

Lebih membuat para gamer teruja, model ini turut dilengkapkan dengan kadar segar semula sehingga 120Hz, Nvidia G-Sync & AMD Free Sync Premium yang menjanjikan pengalaman terbaik buat para gamer khususnya mereka yang berminat dengan permain melibatkan first-person shooter yang memerlukan paparan yang terbaik dalam mengelakkan masalah paparan menjadi kabur.

Penawaran port HDMI 2.1 antara yang bakal membantu pengguna sama ada untuk menonton siri dan filem kegemaran atau bermain game bagi memastikan sambungan yang lancar tanpa sebarang delay atau kelewatan baik dari segi paparan mahupun bunyi.

Menariknya, kesemua spesifikasi ini berjaya ditawarkan menerusi model LG OLED evo yang berjaya menawarkan resolusi paparan yang besar, grafik yang kemas, padanan bunyi dan grafik serentak sekaligus meningkatkan pengalaman permainan untuk membantu anda memenangi sesebuah game.

Sebenarnya lebih banyak lagi fungsi yang tersedia pada LG OLED evo yang membuatkan mendapatkan model TV ini sebagai pilihan yang berbaloi tidak kira anda seorang gamer, peminat filem atau siri penstriman dan sebagainya. Menariknya, anda turut berpeluang menikmati kredit cashback sehingga RM2,700 menerusi Touch ‘n Go e-Wallet tertakluk kepada terma dan syarat. Ketahui lebih lanjut mengenai LG OLED evo dengan klik di sini.


Ini Sebab Kenapa Kaum ‘Bebal’ Anti-Vaksin Selalu Reka Alasan Untuk Menolak Divaksin

Sebelum kita berbincang lebih mendalam mengenai alasan kenapa kaum bebal anti-vaksin selalu mencipta alasan untuk menolak vaksin. Adalah lebih manis jika kita memberi tumpuan kepada definisi anti-vaksin yang sebenarnya. Ini bagi memberi ruang kepada kita untuk mengenal siapakah anti-vaksin ini.

Anti-vaksin boleh didefinasikan sebagai sebuah kumpulan yang menolak vaksin dan menyebarkan kepada umum perkara-perkara yang tidak sahih datang dari kajian yang tidak dibuktikan atau teori konspirasi yang direka-direka. Mereka ini adalah golongan anti-vaksin yang tulen dan jika mereka ada bersama anda, jaga-jaga kerana mereka boleh mempengaruhi otak anda dengan info yang tidak baik.

Kumpulan anti-vaksin ini berbeza dengan mereka yang tidak mengambil vaksin disebabkan masalah kesihatan dan juga mereka yang masih ragu-ragu dengan vaksin. Perbezaannya adalah kumpulan anti-vaksin bertindak menyebarkan kebodohan mereka kepada umum, manakala kumpulan yang ragu-ragu ini pula hanya berdiam diri dan tidak mempengaruhi orang – malah kumpulan ini berikhtiar untuk mencari jawapan dan bertanya kepada pakar.

Jadi perbincangan kita kali ini tidak akan berkisar kepada kumpulan yang mempunyai masalah kesihatan atau masih ragu-ragu kerana mereka ini tidak akan memberi kesan buruk kepada masyarakat. Perbincangan kita ini akan melalui jalan-jalan yang penuh dengan anti-vaksin yang bebal dan mempengaruhi orang dengan kecetekan otak mereka berfikir.

Melalui satu kajian yang dilakukan oleh penyelidik di Poland dalam kajian yang diterbitkan dalam jurnal Social Psychological Bulletin pada 30 Julai 2021 dan dilaporkan oleh Medical Xpress. Para penyelidik mendapati bahawa kumpulan anti-vaksin terlahir disebabkan generalisasi negatif mengenai vaksin tersebut. Generalisasi ini adalah kesan dari penyebaran info anti-vaksin seperti teori konspirasi, serta keraguan tentang ilmu pengetahuan dan kesihatan.

Dalam penyelidikan ini, para penyelidik menggunakan data dari 492 peserta. Peserta kemudian dibahagikan kepada dua kumpulan, yang terdiri daripada kumpulan yang menolak vaksin dan satu kumpulan yang mempercayai vaksin. Lalu para penyelidik mendengar alasan setiap kumpulan dan hasilnya, para penyelidik mendapati terdapat keanehan dalam hujah kumpulan anti-vaksin.

Antara alasan yang diutarakan oleh kumpulan anti-vaksin ini adalah pendirian mereka berdasarkan pengalaman negatif mereka sendiri atau orang lain. Namun apabila ditanya mengenai sumber kepada alasan mereka, kebanyakan peserta tidak konsisten dan tidak ingat dimana mereka mendapat maklumat tersebut.

Selain itu, para penyelidik menyatakan bahawa kumpulan anti-vaksin lebih cenderung untuk mengingati sesuatu yang negatif. Di dalam kes ini, para penyelidik menyatakan bahawa kumpulan ini mempunyai sikap tidak adil dalam mengesahkan sesuatu maklumat. Di mana mereka hanya menerima bukti yang mereka anggap benar dan menolak penjelasan ilmiah yang tidak sesuai dengan kepercayaan mereka.

Selanjutnya, para penyelidik mendapati bahawa penyokong anti-vaksin percaya bahawa pemimpin mereka lebih mengetahui sesuatu maklumat mengenai vaksin berbanding penjelasan ilmiah yang diterangkan oleh doktor. Mereka juga percaya bahawa pemimpin mereka bertindak demi kepentingan umum.

Apa yang menariknya, kumpulan anti-vaksin sebenarnya lebih mempercayai bahawa ubat moden mampu menangani wabak yang kini sudah hampir dua tahun tersebar di seluruh dunia.

Bagi para penyelidik di Jagiellonian University dan SWPS University of Social Science and Humanities, mereka mencadangkan usaha yang memfokuskan untuk meyakinkan kelompok anti-vaksin, sehingga kebimbangan mereka mengenai kesan negatif dapat dikurangi.

Di samping itu, para penyelidik juga mengesyorkan agar “dipaparkan aspek prososial mengapa profesional perubatan mengesyorkan vaksin, dan memperkuat info positif dari sikap mereka (iaitu, vaksin menjadi perlindungan yang berkesan terhadap penyakit serius)” kepada orang yang ragu-ragu mengenai vaksin.

Namun di Malaysia, Khairy Jamaluddin yang kini merangkap Menteri Kesihatan sudah pun mengisytiharkan amaran ‘perang’ kepada golongan anti-vaksin. Beberapa hari lalu, Khairy dengan tegas menyatakan bahawa ‘akan menyusahkan kehidupan kumpulan anti-vaksin’. Alasan disebalik kenyataan ini adalah disebabkan terlalu banyak info yang tidak sahih dikalangan kumpulan anti-vaksin disebarkan kepada umum.

Ketua anti-vaksin Israel mati akibat COVID-19, minta pengikutnya sambung perjuangan menentang vaksin. Untuk bacaan lanjut, klik pautan di bawah.

Ketua Anti-Vaksin Israel Mati Akibat COVID-19, Minta Pengikutnya Sambung Perjuangan Menentang Vaksin

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Pejuang Anti Vaksin Dan Anti Pelitup Muka Amerika Syarikat Meninggal Dunia Akibat COVID-19


5 Jenis Perspektif Di Media Sosial Yang Dimiliki Rakyat Malaysia

Antara jenis-jenis perspektif yang perlu diambil kira semasa memberi pendapat terutama di Facebook.

Sebab ramai orang kita suka memberi pendapat di Facebook, saya rasa saya patut tulis mengenai ini sebab saya selalu rasa pelik bila baca komen yang pseudo-intellect, atau yang jenis marah-marah mencarut-carut, dan tak kurang juga komen yang missed the point.

Saya tertanya-tanya diorang ni kenapa sampai gaduh-gaduh camni. Lepas tu baru saya perasan, seorang cakap pasal seekor itik, seorang cakap pasal kaki itik, seorang lagi cakap pasal paruh itik – walaupun semua bercakap pasal itik (dan semua orang nak menang).

Sebelum memberi pendapat, perlu untuk kita mengetahui di mana stand kita. Iaitu, dalam bahasa ringkasnya, kalau nak ambil bas ke KL, tunggulah di bus stop yang betul.

Jangan tunggu di bus stop untuk bas ke Johor, memang tak sampai la ke KL. (Dalam konteks akademik, ilmu ini dinamakan epistemology. Sila rujuk Plato, Kant dan bapa-bapa philosopher yang banyak membincangkan isu ini, tapi dalam perbincangan ni, saya tulis versi untuk semua orang)

Jadi, perlu faham mengenai perspektif dan realiti. Okay kita ambil contoh ‘hantu’ sebagai konteks, supaya senang kita faham:

Kebanyakan orang yang tunggu bas di bawah bus stop ‘pragmatic’ ni, halatujunya lebih kepada benda yang praktikal.

Ramai yang mungkin rasa orang ini seperti lalang sebab dia tak sokong mana-mana pihak, tetapi dia cuma akan sokong benda yang dia rasa praktikal dan mempunyai faedah yang lebih banyak.

Contohnya, “saya tak kisah kat Malaysia ni ada hantu jerangkung ke apa, asalkan saya boleh balik rumah, sampai dengan selamat” atau “saya sokong kita tubuhkan ghostbuster untuk tangkap hantu pontianak yang mengganggu kampung kita” atau “kenapa nak tangkap hantu jika lebih selamat duduk di rumah diam-diam?”.

Jadi, pragmatist akan approach apa-apa isu berdasarkan langkah-langkah yang dia rasa baik atau buruk tanpa mengira parti. Eh.

Baca: 7 Pantang Larang Yang Sering Dilanggar Oleh Wanita, Kaki Media Sosial

Kebanyakan orang yang tunggu bawah bus stop skeptic ni mempunyai halatuju bahawa selagi tak ada bukti, dia tak percaya.

Contohnya, dia akan beri pendapat-pendapat seperti ini: “ada bukti ke yang mengatakan hantu tu wujud?” Atau “ada bukti ke yang mengatakan kita boleh tangkap hantu?”

Atau “selagi takde rakaman hantu, saya takkan percaya kewujudan hantu”. Jadi boleh dilihat di sini, bahawa skeptic mempunyai pendirian yang ‘jangan percaya selagi tak ada bukti’.

Orang yang tunggu bawah bus stop phenomenology ni selalunya memberi pendapat mengenai persepsi dia mengenai sesuatu isu.

Jadi dia akan memberi pendapat mengenai sesuatu seperti ianya adalah sebuah fenomena. Jadi dia akan beri pendapat-pendapat seperti ini; “kenapa dekat negara orang putih takde hantu? Kenapa negara asia je ada hantu. Ini kerana bila orang percaya hantu, maka wujudlah hantu” atau “saya pernah nampak hantu. Dia kelihatan seperti cadar, bunyinya menakutkan, kulitnya pucat”.

Jadi boleh nampak tak perspektif ni lebih membincangkan isu itu melalui persepsi atau melalui description apa yang sedang berlaku.

Menariknya sebab lebih banyak cerita akan timbul dari orang-orang yang berkecenderungan phenomenology ni.

Orang yang tunggu bawah bus stop empirical ini selalunya membincangkan apa-apa isu melalui bukti. Dia suka memberi contoh yang banyak bila memberi pendapat.

Contoh ini pula didapati dari pengalaman, kajian atau pemerhatian dunia sekeliling. Jadi dia akan beri pendapat-pendapat yang disertakan bukti seperti ini; “Di kampung saya ada seekor pontianak. Tiap-tiap malam jumaat dari Disember lepas dia akan tunggu dekat pokok pisang dekat dengan gerai Mak Jah”.

Atau “Masa saya kecil dulu, di kamgung saya ada toyol. Bila kami tangkap toyol tersebut, rupanya ia kepunyaan Pak Ali, yang tiba-tiba renovate rumah sejak isu toyol ni naik”.

Baca: Tip Menggunakan Media Sosial Yang Betul Apabila Berkomunikasi Dengan Orang Atasan

Orang yang tunggu bawah bus stop ni selalunya membincangkan apa-apa isu melalui emosi, penggunaan bahasa carutan, dan selalunya orang tak faham dia tulis apa, kalau faham pun selalunya argument dia terbabas jauh dari isu.

Pendapat-pendapat yang diberi selalunya mempunyai nada marah dan berbunyi begini;

“Tu lah dia Melayu bodoh, hantu pun nak percaya. Solat tak mahu!” (???) atau “Siapa yang tak percaya kampung aku ada hantu, mak kau hijau!!!” (???)

Atau “Kau bincang-bincang ni pun kau dapat apa? Kau tu dah la jual burger je. Baik lagi ko join MLM aku, dapat duit lagi bagus!” (???).

Jangan tersilap dengan profession dia walaupun nama view ni ‘uneducated Malaysian view’ , kerana ramai yang mempunyai duit yang banyak, ijazah yang berjela dan pekerjaan yang bagus.

Setakat ni ahli falsafah belum bincang banyak mengenai view ni, jadi saya pun tak berani nak tulis banyak-banyak pasal ni. Cuma lagi parah kan kalau anak-anak nampak ibu bapa sendiri tulis komen-komen macam ni kat Facebook?

Jadi dalam memberi pendapat dan membuat argument, ada banyak perspektif yang perlu diambil kira.

Jangan laju sangat terjah dan komen sebab mungkin boleh tersalah faham, nanti jadilah isu bincang kaki itik tapi jawab pasal paruh itik.

Dalam bidang epistemology ada banyak lagi perspektif. Yang ditulis ni sikit je, tapi tu pun dah berpinau mata nak baca kan.

Bagus untuk tahu jenis-jenis perspektif ni sebab dia membuat argument kita lebih kukuh, tak kira la argue pasal apa pun.

So sebelum beri pendapat, stop sesaat, dan pikir kat mana stand kita, kat mana stand orang tu. Baru la argue benda yang sama. Kan?

Baca lagi: 20 Tip Menulis Status Dan Bersosial Di Media Sosial


Ini Sebab Kenapa Negara-Negara Islam Mengiktiraf Kedaulatan Israel

Di jazirah Arab hari ini, ada beberapa negara yang mengiktiraf kedaulatan negara Israel dan menjalinkan hubungan diplomatik dengannya, antaranya adalah;

1. Mesir
2. Jordan
3. UAE
4. Morocco
5. Bahrain
6. Sudan

Mesir ini dikira klasik kerana negara ini sudah menandatangani Perjanjian Damai dengan Israel lama dulu masa tahun 1979. Sama juga dengan Jordan, buat Perjanjian Damai dengan Israel tahun 1994.

Mesir dan Jordan ini macam yang kita tahu, negara sempadan kepada Palestin. Kedua negara ini terlibat dengan perang menentang Israel dari dahulu lagi.

Penat dah banyak kali perang, ambil jalan berdamai pulaklah.

Tahun 2020 memperlihatkan 4 lagi negara Islam ikut jejak langkah iktiraf negara Israel iaitu UAE, Bahrain, Sudan dan Morroco. Ada beberapa sebab kenapa negara-negara Islam, saudara mara kita ini menyokong negara Israel.

Aku cuba terangkan secara ringkas satu persatu.

Bahrain merupakan negara Orthodox Sunni yang takutkan ancaman Iran (Syiah). Di Bahrain terdapat gerakan Syiah yang memperjuangkan hak-hak demokrasi mereka dan kumpulan ini mendapat restu Iran.

Disebabkan Bahrain tak segagah Iran, jadi negara ini perlukan perlindungan insurans dari kuasa besar Amerika. Macam mana nak dapat perlindungan dari Amerika? Mudah. Iktiraf Israel.

Tapi kenapa perlu iktiraf Israel sedangkan yang perlu diminta tolong adalah Amerika? Situasi ini ada kaitan dengan geopolitik. Selain itu, Amerika Syarikat telah mula kurangkan kapasiti ketenteraan mereka di Timur Tengah.

Jadi Bahrain perlukan perlindungan yang (double protection) dan kuasa ketenteraan yang dilihat boleh membantu mereka yang tidak lain adalah Israel.

Faktor kedua, Bahrain terhutang budi dengan Arab Saudi disebabkan masa Arab Spring 2011, Bahrain terselamat dengan bantuan Saudi. Bahrain tahu yang Saudi ada niat untuk menjalin hubungan dengan Israel, disebabkan itu Bahrain jadi shadow nation dulu tengok macam mana perkembangan sebelum Saudi pula mulakan langkah.

Morroco ada pertikaian satu wilayah di Sahara Barat. United Nation tak luluskan kedaulatan Morroco ke atas kawasan Sahara Barat seperti yang dituntut oleh kerajaan Morroco.

Jadi Morroco ambil jalan pintas, iktiraf Israel dan sebagai timbal balik, mereka minta Amerika untuk bantu dalam tuntutan ke atas kawasan yang dituntut. Apa Amerika buat? Amerika ketuai rundingan dengan United Nation untuk Morroco dapatkan beberapa habuan wilayah sepanjang Sahara.

Sudan ini pulak dilihat sebagai member baik Iran. Kenapa member baik? Sebabnya Khortum tidak sertai pertikaian Saudi-Emirates masa pembantaian Houti di Yaman. Bila Sudan tidak sertai pertahankan Sunni daripada diserang Iran (Syiah) maka geng arab melihat Sudan dah jadi geng Iran.

Member baik Iran tapi kenapa dia iktiraf Israel pulak, pelikkan?

Seperti biasa, manusia ini hatinya sentiasa berubah-rubah. Macam itu juga dengan Sudan. Negara ini buat langkah sampingan bila Amerika tawarkan benda yang susah nak ditolak.

Persetujuan Sudan ini juga menyelamatkan reputasi mereka daripada kritikan barat yang selama ini mengecam Sudan sebab kurangnya amalan demokrasi dalam sistem pemerintahan mereka.

Sebut Dubai dan Abu Dhabi, semua tahu ini tempat paling seronok di Timur Tengah. Kedua-dua Bandar hebat ini berada di bawah negara UAE, sebuah lagi kuasa Islam yang mengiktitaf kedaulatan negara Israel.

Ketenteraan UAE tidaklah sehebat seperti kereta-kereta mewah yang rakyat mereka miliki (selalu tengok Supercar Blondie) atau segagah menara Burj Khalifah.

UAE perlukan kekuatan teknologi dan ketenteraan. Jadi macam mana nak dapat? Senang. Ikut sahaja cakap Amerika, iktiraf Israel.

Amerika akan manfaatkan sokongan ini dengan kekuatan tentera dan segala macam jet pejuang yang UAE perlukan seperti, F35 Stealth Fighter dan EA-18G Growler Warcraft pun Amerika akan hidangkan untuk mereka.

Bukan setakat itu, UAE dapat banyak peluang kolaborasi dengan Israel terutamanya dalam hubungan dua hala perdagangan dan projek-projek mega yang jumlahnya ratusan bilion dollar.

Itulah serba sedikit yang boleh kita faham kenapa negara-negara Islam yang lebih dekat dengan Palestin tapi tak buat apa-apa bila kena bantai dengan Zionis.

Bukan sekadar tak buat apa-apa, siap mereka khianat pergi iktiraf kedaulatan negara Israel lagi.

Nampak tak betapa geopolitik, kepentingan ekonomi, keutamaan ketenteraan, kepentingan kuasa, reputasi, kekayaan, keselamatan dan pengiktirafan kuasa besar; SENTIASA DAN SELAMANYA akan melebihi kepentingan nyawa apatah lagi kesyumulan sebuah agama.

Kita tak perlu jerit Jihad ke telinga mereka, sebab itu bukan suatu hal yang dipedulikan. Perang Zionist vs Palestinians? Pada mereka di situlah terletaknya 1001 peluang untuk menambah kuasa dan kekayaan.

Surat Albert Einstein kepada Zionis setelah kejadian pembunuhan orang Arab di Deir Yassin. Klik pautan di bawah untuk membaca.

Surat Albert Einstein Kepada Zionis Setelah Kejadian Pembunuhan Orang Arab Di Deir Yassin

‘Bukan Biasa-Biasa’ – Ini Adalah Peluru Berpandu Hamas Dan PIJ Yang Paling Ditakuti Israel

Lancar #OpsBedil, ‘Hacker’ Dari Malaysia Muncul Wira Selepas Berjaya Godam Pengkalan Data Israel


Ini Sebab Kenapa Suami Patut Cemburu Kepada Isteri Ketika Balik Beraya Di Kampung

CERITA BALIK BERAYA, CEMBURU YANG MANDATORI

Subuh selepas hari raya, saya menyapa seorang jiran yang bersolat jemaah subuh bersama saya, “Anak cucu ramai balik,penuh rumah agaknya, Mak Lang.”

Dia membalas,”Mak Lang dah siap awal, Mak Lang dah tempah homestay. Mak Lang suruh yang lelaki tidur di homestay, tinggal anak isteri saja di rumah Mak Lang. Bimbang balik beraya buat dosa, dosa melihat aurat ipar lamai, sepupu, biras.”

Cerita balik raya di kampung memang seronok tetapi hakikatnya mudah terpalit dosa jika tidak dirancang. Apa tidaknya bila beberapa keluarga berhimpun dalam satu rumah, tidur bergelimpang hingga ruang tamu kerana tak cukup bilik.

Akan berlakulah penampakan aurat ipar, sepupu, biras dsbnya masa tidur, keluar bilik mandi, masa menyusu badan. Kalau dah tidur, tetaplah terbuka aurat.

Paling resah adalah wanita yang kena berbungkus 24 jam kerana sentiasa ada orang yang bukan mahram diselilingnya, rimas, panas.

Ditambah pula beratur dibilik mandi. Inilah cerita tidak seronok balik kampung beraya yang tidak terzahirkan kerana nak jaga hati banyak pihak.

Tetapi wanita yang solehah tetap berkorban demi menjaga hati suami dan mentua serta ipar.

Namun suami yang perihatin dan mentua yang mengambil berat sepatutnya mengambil kira persediaan menyambut kepulangan anak cucu dan menantu agar berhimpun untuk beraya tidak terpalit dosa.

Suami yang perihatin sepatutnya mengambil kira untuk tetap menyembunyi aurat isteri, meringankan pengorbanan kena berbungkus 24 jam.

Tindakan Mak Lang itu adalah sesuatu yang betul. Zaman dulu di mana masalah aurat tidak diberi penekanan, hal ini diremehkan.

Tetapi pada kita yang sentiasa menjaga aurat, jangan diambil mudah bila beraya bersama ipar lamai, sepupu, biras kerana hukum aurat tidak berubah dalam situasi apa pun.

Nak jaga hati emak dan mentua, bukan bermakna boleh main cincai dalam masalah aurat, boleh lebih kurang, biar tidur bersesak, terselak sana sini, asal boleh tidur.

Pemisahan lelaki wanita yang bukan mahram tetap kena berlaku dan diutamakan dari soal kekeluargaan.

Maka menyedia ruang pemisahan ini wajib atau mengasing dengan menyewa homestay atau hotel, walaupun belanja tinggi tetapi itu lebih baik dari sekali terpandang aurat ipar atau sepupu atau yang lain yang bukan mahram.

Bukan sahaja bila balik beraya, bahkan bila berkampung kerana kenduri kendara.

Jangan ambil mudah soal aurat, kasihanilah isteri anda dan anak dara anda, kerana suami juga tetap terseret jika aurat isterinya terdedah jika dia tidak bersedia mengelaknya.

Kisah Tsalabah bin Abd Rahman yang terlihat betis wanita bukan mahramnya, merasa amat berdosa lalu mengasing diri ke gua hingga nabi menemuinya, adalah contoh betapa beratnya dosa melihat aurat wanita bukan mahram (hadis ini dikatakan daif tetapi boleh jadikan teladan).

Jangan peduli sindiran orang yang menyebut, “balik kampung tapi tidur homestay, hotel”, kerana mereka mungkin tidak faham kita nak mengelak dari terbuat dosa.

Selain itu faktor keperluan untuk mandi manda dan membuang air juga penting kerana itu keperluan hidup yang boleh menjejas kesihatan.

Kesimpulannya, apa juga yang kita buat jangan sekadar merancang untuk melaksanakannya. Tetapi rancanglah supaya apa yang dibuat menjadi kebajikan, apa yang dibuat terelak dari dosa.

Bantulah isteri anda dalam memelihara auratnya, bahkan memelihara aurat isteri itu satu kecemburuan yang mandatori, yang wajib dilaksanakan. Wallahu a’lam.


Ini Sebab Kita Digalakkan Balik Berbuka Puasa Dengan Ibubapa

Pulanglah anak anak sekelian. Hiburkanlah hati Mak Ayah kita. Mana tahu ini Ramadhan terakhir kita ‘makan soq (sahur) dan buka posa (puasa) dengan mereka.

Saya pernah bertanya sepasang Mak Ayah di kampung ketika petang santai menunggu berbuka:

“Berdua kami ni buka posa makan apa ada sajalah Syed oi. Lainlah kalau ada anak anak balik mai, seronoklah nak makan macam macam.”

Hari ini hari tengok anak bulan. Kemeriahan di kampung biasanya dengan persiapan makan minum menyambut puasa. Masjid dan Surau disiapkan untuk menyambut orang ramai solat tarawikh. Di sana sini ada saja orang jual daging segar, ayam segar dan berbagai lagi.

Puasa membawa seribu kenangan ketika aku baru diajar puasa oleh Mak. Dengan penuh rasa kasih sayang memujuk untuk bertahan dari lapar dan dahaga, baring diribaan Mak sambil Mak memujuk; “Adik nak makan apa nanti nak buka puasa?”

Masa tu segala macam makanan diminta dan Mak pastinya akan memenuhi permintaan ku. Menunggu bunyi gendang raya dari Masjid untuk buka puasa di depan meja yang penuh dengan hidangan permintaan aku memang menyeronokkan. Lauk pauk, kuih muih semuanya dimasukkan dalam pinggan. Mak menjeling dan sesekali menyebut; “Awai lagi tu”

Selesai buka puasa aku terlentang di ruang tamu kekenyangan, di dapur terdengar Mak mengemaskan dapur, tidak berbunyi sebarang rungutan dari Mak melambangkan nilai tinggi kasih sayangnya merasa seronok dapat melatih anaknya berpuasa dan menjamu anak buka puasa.

Malamnya Mak tak nampak pun berehat. Mak bersila melipat pakaian sambil memujuk pula aku supaya tidur awal sebab esok nak bangun ‘soq’. Seawal pukul 4 pagi Mak dah bangun menyiapkan hidangan untuk soq. Biasanya ada lobak masin, telur masin dan lauk pauk biasa yang lain.

Selesai semuanya Mak mula gerak untuk bangun makan soq. Memang sangat liat untuk bangun tengah sedap tidur. Mak akan gerak dengan lembut dan memujuk; “Bangkit lekas, nak makan, esok nak puasa. Kalau tak makan nanti tak larat puasa”

Aku masa itu memberontak tak nak bangun, tak nak makan. Mak terus memujuk dan memujuk, aku meninggikan suara; “Orang kata tak mau, tak mau la”. Lalu akhirnya Mak meninggalkan aku tidur.

Aku rasa lega tak payah bangun. Tiba tiba Mak datang pula gerak lagi dan disisinya ada pinggan nasi memujuk untuk aku bangun dan nak menyuapkan aku makan. Akhirnya aku makan soq Mak suapkan.

Esoknya aku puasa dan biasanya kalau sekolah cuti duduk kat rumah lah. Aku melihat Mak yang tak duduk diam melakukan tugasan rumah, mencuci pakaian, kemas rumah dan sebagainya.

Selepas tengahari aku mula lapar dan nak makan, nak minum, aku dipujuk lagi; “Adik, tahan lah sikit lagi. Tak lama dah nak buka puasa, adik nak makan apa? Pi tidur, nanti Mak masak untuk buka puasa”

Begitulah hari hari aku lalui dan melihat kesungguhan Mak mendidik aku berpuasa dan sungguh aku melihat keseronokan dan kegembiraan yang terpancar di wajah Mak ketika bulan puasa saban tahun sehinggalah aku dewasa pun Mak akan tanya nak makan apa untuk buka puasa dan akan dimasaknya permintaan ku.

Masa berubah dan aku bersama keluarga sendiri. Namun setiap kali bulan puasa aku akan pastikan aku pulang untuk bersahur dan berbuka di awal Ramadhan dengan Mak. Aku bangun awal dan siapkan hidangan soq untuk Mak. Esoknya Mak dan aku sama sama bertanya kami nak makan apa untuk buka puasa.

Sekarang Mak berusia 74 tahun, namun tetap gagah memasak makanan kesukaan ku untuk buka puasa.

Sungguh, nikmatnya tak terkata. Nikmat dan kebahagian yang tak terhingga dapat ku lihat terpancar di wajah Mak bila aku pulang dipenghujung sya’ban untuk menyambut puasa dengannya.

Hari ini aku dan keluargaku telah berada di Sungai Rusa, Balik Pulau. Pulang untuk bersahur dan berbuka puasa dengan Mak dan aku telah melihat pancaran kebahagian dan keseronokan Mak untuk menyambut ramadhan bersama aku dan keluarga.

Mak sekarang dah tanya menantu nya pulak; “Nak makan apa buka puasa ni?”

Anak anak sekalian, saya yakin apa yang saya lalui ini juga dilalui oleh saudara/i semua. Saya juga yakin yang Mak saudara/i juga seperti Mak saya ingin merasakan keseronokan bersahur dan berbuka puasa dengan anak cucunya. Justeru itu, anak anak sekelian, pulanglah ke pangkuan Mak Ayah untuk bersahur dan berbuka puasa diawal ramadhan ini.

Kenapa perlu di awalnya, kerana disitulah sentuhan rasa hati dan Mak Ayah kita akan terkenangkan ketika itu mereka membuang rasa letih mereka dan melayan kita bersahur dan berbuka puasa dimasa kita bersama mereka dahulu.

Pulang lah anak anak sekelian, hiburkanlah hati Mak Ayah kita. Mana tahu ini Ramadhan terakhir kita ‘makan soq dan buka posa’ dengan mereka.

“Berdua kami ni buka posa makan apa ada sajalah Syed oi. Lainlah kalau ada anak anak balik mai. Seronoklah nak makan macam macam”

Harapnya bukan Mak Ayah saudara/i lah bersedih sebegitu.

Syed Mohamad Nazli Bin Syed Ahmad
Teratak Bonda,
Sungai Rusa,Balik Pulau,Pulau Pinang.
29-Sya’ban-1437
5-Jun-2016.


Ini Sebab Malaysia Diiktiraf Sebagai Negara Terbaik Tangani Penularan Covid-19

Rakyat Malaysia seharusnya berbangga dengan langkah-langkah yang diambil oleh pihak kerajaan untuk menangani isu penularan wabak COVID-19. Malah, profesor dari Amerika Syarikat turut pernah puji cara Malaysia tangani kes ini.

Terbaharu, seorang pengguna Facebook Ida Latif telah berkongsi perkongsian rakan-rakannya yang berada di luar negara menangani penularan wabak COVID-19 ini.

Menurutnya, beliau terpanggil untuk kongsikan ia kepada umum selepas membaca berita apabila JP Morgan menarafkan Malaysia sebagai yang terbaik dalam menangani wabak Covid-19 di Asia Tenggara, tetapi juga melebihi sesetengah negara maju di Eropah.

Difahamkan, perkongsian tersebut adalah melalui rakan-rakanya yang beliau kenal dan bukanlah dari sumber yang tidak dikenali beliau. Ikuti perkongsian beliau di bawah ini:

Untuk pengetahuan anda, Azira adalah rakyat Malaysia yang menetap di Oslo, Norway selama lebih dari 5 tahun kerana mengikut suaminya yang bekerja di sana. Di Oslo, hanya mereka yang sakit sahaja wajib memakai mask dan orang yang sihat tidak dibenarkan pakai.

Jika anda sihat tetapi memakai mask, anda mungkin boleh ditangkap polis. Sebagai contoh anda ke kedai memakai mask dan didapati oleh tuan kedai lalu tuan kedai membuat laporan polis, pasti anda akan ditangkap. Pernah ada kes orang sihat pakai mask ditangkap polis.

Walaupun kes jangkitan COVID-19 sudah mencecah lebih 2000 kes, akan tetapi tahap kesedaran rakyat di sana masih rendah dan penduduk akan memandang sinis apabila ada yang keluar rumah pakai mask. Jika anda baca berita, pasti anda tahu bahawa kerajaan Norway sudah tutup airport, dan tidak terima kemasukan pelancong asing sejak 12 Mac lagi.

Faiza adalah pelajar Malaysia yang sedang buat PhD di sana. Mungkin ada daripada kita yang memandang tinggi kemudahan kesihatan di Sweden tetapi selepas mendengar kisah dari Faiza pasti akan berasa kurang sedikit.

Menurut Faiza, tiada lockdown mahu pun sekatan perjalanan walaupun sudah ada 1000++ kes jangkitan. Rakyat bebas ke mana saja termasuk menaiki bas dan keretapi. Malah, ujian COVID-19 dan rawatan hanya akan diberikan kepada mereka yang berisiko tinggi dan mempunyai penyakit kronik.

Berikutan itu, mereka yang muda tetapi ada simptom COVID-19 terpaksalah kuarantin diri sendiri dan duduk rumah diam-diam sampai sihat sendiri. Jika ke hospital pun tidak akan dilayan.

Selain itu, tiada pengesanan contact dibuat di Sweden seperti di Malaysia. Jika di Malaysia, Kementerian Kesihatan Malaysia siap suruh datang buat ujian, tidak kira awak muda atau tua jika pernah berada dalam kluster yang ada jangkitan.

Azwadi adalah staff KKM. Tapi saya panggil dia papa farmasi sebab dia di bahagian farmasi. Kisah Wadi bukan tentang kisah 1st hand pengalaman sendiri, tapi berdasarkan acara berbalas mesej dengan kawan dia warga UK di Edinburgh.

Rakan Wadi ini terkena jangkitan Covid19. Tapi sebab kes jangkitan di UK sudah terlalu banyak, rakan dia tidak mahu pergi hospital buat ujian pun kerana dia yakin tidak akan dilayan.

Sebagai rakyat Malaysia, secara peribadi saya bersyukur kerajaan kita ambil tindakan yang betul dengan buat RMO. Malaysia bukanlah dalam kategori negara maju macam 3 negara di atas, tapi kebajikan kita sebagai rakyat jauh terbela berbanding yang tinggal di negara maju, terutama di saat dunia sedang berperang dengan wabak covid19.

Malah, kita tidak dibiarkan terkapai-kapai, disuruh lawan COVID-19 bersendirian macam orang di UK dan Sweden. Kepada para frontliners, pakcik makcik cleaner, pak guard, makcik guard, abang adik food delivery, abang polis, askar, rela dan semua sukarelawan yang berjuang sama ada secara langsung atau tidak – TERIMA KASIH.

Kepada awak dan kita yang duduk di rumah, eloklah kita terus duduk diam di rumah. Ini cara terbaik kita boleh bantu barisan hadapan yang tengah berperang dengan COVID-19.

Pastinya selepas membaca perkongsian ini membuatkan kita lebih bersyukur menjadi rakyat Malaysia, bukan? Jalankan tanggungjawab anda dengan patuhi arahan Perintah Kawalan Pergerakan.

Tahukah anda bahawa 2 kawasan di Johor telah diarahkan Perintah Kawalan Pergerakan Diperketatkan mulai semalam? Klik pautan di bawah untuk ketahui lebih lanjut.

Penduduk 2 Kawasan Di Johor Diperintah ‘Berkurung’ Selepas Disahkan 61 Kes Positif COVID-19

Profesor Dari Amerika Syarikat Ini Puji Cara Malaysia Tangani COVID-19

Lelaki Ini Kongsikan Pengalaman Dijangkiti COVID-19 Buatkan Dirinya Kenal Erti Syukur


Ini Sebab McDonald’s Bukit Bintang Bertukar Nama Kepada ‘Mekdi’

Viral di media sosial sejak semalam apabila McDonald’s Bukit Bintang hadir dengan papan tanda yang lebih catchy dan tampak lebih tempatan dengan nama terbaru iaitu ‘Mekdi’.

Bermula dengan andaian sekadar edit, gambar tersebut telah disahkan benar oleh pihak McDonald’s sendiri. Pastinya ramai yang tertanya-tanya apakah yang membuatkan McDonald’s Malaysia mengubah nama kepada ‘Mekdi’.

Difahamkan nama ‘Mekdi’ dipilih berikutan sebutannya yang lebih sinonim dengan gaya percakapan harian Rakyat Malaysia yang merujuk kepada nama singkatan McDonald’s. Pemilihan nama ini juga telah direalisasikan pada bulan ini bagi meraikan bulan kemerdekaan.

McDonald’s Malaysia memilih cawangan Bukit Bintang kerana cawangan ini merupakan cawangan pertama mereka di Malaysia sejak mula memasuki pasaran 37 tahun lalu iaitu pada tahun 1982.

Untuk pengetahuan, ini bukanlah pertama kali McDonald’s hadir dengan papan tanda yang unik. Sebelum ini, McDonald’s di beberapa negara lain turut melakukannya dengan nama-nama seperti Mekkes, McDo, Macca’s dan McDicks’s.

Selain itu, McDonald’s turut tampil dengan tampil menu Nasi Lemak dimana francais ini mengesahkan menu ini sebagai menu yang menyatupadukan seluruh Rakyat Malaysia. Tidak hairanlah para netizen bersetuju Nasi Lemak McD ini sememangnya terbaik.

Tahniah diucapkan buat McDonald’s Malaysia diatas idea pemasarany yang mantap bersempena dengan 37 tahun beroperasi di Malaysia. Diharap McDonald’s Malaysia dapat membawakan lebih banyak menu yang enak dan unik khusus buat kita semua.


Ini Sebab Mengapa China ‘Membuang’ Kereta EV Baharu Secara Besar-Besaran Di Kawasan Terpencil

China mempunyai cita-cita tinggi untuk mendominasi pelbagai pasaran dunia yang mana ketika ini lebih menfokuskan kepada kenderaan elektrik. Jadi, mereka berusaha sebaik mungkin untuk menandingi jenama terkemuka EV iaitu Tesla.

Dengan memiliki kemajuan teknologi menerusi kilang penghasilan kenderaan dan tenaga buruh yang mencukupi, kini impian negara itu menjadi kenyataan untuk menduduki tempat pertama di dalam arena EV.

Bagaimanapun, kecoh di media sosial apabila timbul satu video yang memperlihatkan kereta elektrik buatan China telah dibuang dalam skala besar di sebuah padang yang luas. Perkara ini sekaligus menjadi perdebatan ramai yang mengganggap ia sesuatu pembaziran dan membahayakan alam sekitar.

Untuk menjadi pemain utama di industri EV, negara itu perlu mempunyai rekod jualan yang tinggi untuk kereta buatan mereka seperti BYD dan NETA.

Oleh itu, pengeluar kereta EV di sana telah mendaftar sejumlah kereta baharu lalu dibiarkan di sebuah kawasan terpencil untuk menghasilkan rekod jualan palsu tersebut lalu mendominasi pasaran EV global.

Dengan berbuat sedemikian, pengeluar kereta EV di China dilihat berjaya mendahului jualan lalu menewaskan pesaing lain. Bahkan, dengan rekod jualan palsu ini boleh mendorong minat pengguna kepada jenama mereka dan memasuki pasaran pelbagai negara lain dengan mudah.

Buat jangka masa pendek, China memang mendapat apa yang mereka mahu iaitu menjadi penghasil kereta terbesar dan juga mempunyai jualan tertinggi di peringkat global.

Namun, realitinya kerajaan mereka terpaksa menanggung kos yang tinggi untuk memastikan perancangan dominasi pasaran EV global boleh dijayakan.

Hal ini termasuklah pemberian dana mencecah trilion ringgit, pengecualian cukai, sumber bateri dan banyak lagi hanya kerana mahu menawarkan harga kereta yang kompetitif.

Berdasarkan laporan sebelum ini, sebuah syarikat pengeluar EV di China yang kian meningkat naik ketika ini sebenarnya tidak mampu bertahan dengan hanya jualan kereta semata-mata.

Mereka dikatakan menerima bantuan kerajaan China mencecah berbilion-bilion ringgit untuk memastikan boleh terus bersaing di peringkat global.

Selain aspek ekonomi, alam sekitar juga turut terjejas ekoran terlalu banyak sisa sumber alam yang tidak terurus di negara terbabit. Ini termasuklah sumber alam seperti kaca, besi dan kimia yang digunakan untuk penghasilan sesebuah kereta elektrik.


Ini Sebab Mengapa ‘Game Controller’ Digunakan Untuk Kawal Kapal Selam Titan

Kecoh beberapa hari lalu berhubung kehilangan kapal selam yang melakukan ekspedisi ke lokasi bangkai kapal Titanic. Walaupun berteknologi tinggi, dikatakan kapal itu hanya dikawal dengan menggunakan alat kawalan konsol permainan sahaja.

Sekiranya difikir dengan lebih mendalam, adakah mustahil untuk pengawal permainan sekecil itu digunakan untuk mengawal sebuah kapal selam dalam ekspedisi berisiko tinggi?

Bagi yang belum mengetahui, sebenarnya penggunaan pengawal permainan dalam mengawal kapal telah digunakan sejak 2018, apabila tentera laut US melancarkan kapal selam  dengan pengawal Xbox.

Ini kerana pengawal permainan adalah lebih mudah dan murah untuk digunakan daripada kayu bedik, yang tidak mengawal keseluruhan fungsi kapal selam.

Difahamkan pengemudi kapal selam menggunakannya untuk menggerakkan tiang fotonik yang mempunyai fungsi sama seperti periskop. Selain itu, pengawal permainan video bukan sahaja digunakan pada kapal selam tetapi juga pada meriam laser yang dibina oleh Boeing.

Disebabkan terlalu biasa mendengar pengawal permainan adalah untuk gaming sahaja, maka perkara ini sudah pasti sangat baharu buat kita.

Lebih hebat lagi, pengawal permainan juga dipercayai turut mengendalikan peralatan bom yang lain dan ia juga telah menjadi standard penggunaan buat juruteknik bom.

Perkara itu turut disahkan oleh Ketua Pegawai Eksekutif OceanFate Expeditions, Stockton Rush yang mengatakan kapal selam atau digelar Titan itu dikawal dan dijalankan menggunakan pengawal permainan tersebut.

Pengawal permainan video bukanlah sesuatu yang luar biasa dalam sistem navigasi untuk beberapa kraf atau perkara seperti juruterbang dron tentera. Untuk dalam kes ini, mereka menggunakan sebuah pengawal permainan yang sudah pun berusia 13 tahun dengan harga jualan $30 (~RM140.26).

Pengawal permainan video yang dimaksudkan adalah permainan Logitech G F710 yang diubah suai di dalam sub yang tidak memerlukan banyak kemahiran atau teknikaliti untuk mengawalnya.

“Ia sepatutnya seperti lif, tidak sepatutnya memerlukan banyak kemahiran,” kata Rush.

Bahkan, pengawal Logitech G F710 ini boleh beroperasi secara wireless sekaligus menjadikan ia lebih fleksibel dan kompak.

Jadi, anda kini sudah mengetahui mengapa game controller digunakan secara meluas di dalam dunia perkapalan atau pertempuran. Hal ini kerana alat pengawal ini jauh lebih murah dari segi kos dalam masa yang sama mesra pengguna.


Ini Sebab Mengapa HUAWEI Nova 4e Berbaloi Untuk Anda Miliki

Dengan perkembangan teknologi ketika ini, memang tidak hairanlah jika pengeluar smartphone terpaksa bersaing sengit di pasaran tempatan. Sebab itulah setiap pengeluar berlumba-lumba menghasilkan telefon pintar dengan spesifikasi yang canggih untuk merebut hati pengguna.

Sekarang ini bila hendak beli smartphone, pengguna tidak pandang harga sangat tetapi yang penting spesifikasi dan features kenalah mantap serta up-to-date.

Dengar cerita, HUAWEI nova 4e tengah hot kerana dikatakan sebagai smartphone yang mesti dimiliki sekarang. Nak tahu kenapa?

HUAWEI Nova 4e, penuh dengan nilai estetik

Kalau anda rasa HUAWEI Nova 4e ini sama sahaja seperti smartphone yang lain, anda tersilap. HUAWEI nova 4e ni mempunyai fungsi yang lebih baik, dan sesuai untuk golongan elit serta profesional yang mengikuti trend fesyen terkini.

Anda lihat pada kemasan panel belakang HUAWEI nova 4e ini. Terdiri daripada 3 pilihan warna iaitu Midnight Black, Pearl White dan Peacock Blue, memang nampak premium dan sangat tidak mengecewakan.

Pilihan kami pastinya warna Peacock Blue kerana dengan teknologi coating terbaru, ia akan menghasilkan tona warna menarik antara ungu dan biru serta memiliki efek pantulan cahaya yang sangat menarik perhatian.

HUAWEI nova 4e turut dilengkapi dengan paparan ‘Dewdrop’ berukuran 6.15 inci yang menghasilkan nisbah skrin sehingga 90%. Ini bermakna, kalau anda tidak suka ada display bar, HUAWEI nova 4e mempunyai fungsi untuk sembunyikan display bar tersebut.

Menariknya lagi, di sebalik lubang earpiece HUAWEI nova 4e ini turut dilengkapi dengan lampu notifikasi LED dan indikasi bateri pelbagai warna.

Sesuai untuk gaya hidup pengguna urban, muat turun video dan jadikan ringtones

Siapa di sini yang suka tukar ringtones telefon? Buat pengetahuan anda sekarang ini, bukan sahaja lagu, tapi video pun boleh dijadikan ringtones. HUAWEI nova 4e ini juga menyokong fungsi video ringtones, di mana anda boleh muat turun mana-mana klip, contohnya dari Tik Tok, dan setkan sebagai ringtones. Cool!

HUAWEI nova 4e menawarkan variasi 6GB RAM dan 128GB RAM berserta GPU Turbo 2.0 yang mempunyai keupayaan menyokong penggunaan sd card sehingga 512GB.

Untuk yang kaki game, HUAWEI nova 4e ini memang untuk anda. Confirm lebih puas hati untuk main games kegemaran anda.

Kalau hendak dibandingkan antara HUAWEI nova 4e dengan smartphone lain yang sama harga, kami boleh rumuskan yang HUAWEI nova 4e ini mempunyai banyak sangat kelebihan.

Ia dilengkapi dengan tiga kamera beresolusi 24MP + 8MP Ultra Wide Angle dan sistem kamera belakang juga membolehkan anda menangkap gambar dari sudut pandangan yang lebih luas.

Yang lagi best, fungsi Integrated Handheld Night Mode juga membolehkan anda mengambil gambar dari pelbagai sudut serta apa jua keadaan pengcahayaan. Mahu ambil gambar malam-malam pun tiada masalah!

Satu lagi kegunaan smartphone dengan resolusi kamera tinggi ini mestilah untuk selfie. Gadis sekalian, jangan risau. Dengan 32MP kamera selfie dan fungsi AI Beautification, selfie anda yang biasa-biasa pasti akan bertukar seperti selfie artis! Tidak perlu lagi susah-susah untuk edit.

Sama ada untuk golongan elit dan profesional, pengguna yang gemar mengikuti trend terkini, gamers ataupun gadis yang sukakan selfie, HUAWEI nova 4e ini memang pilihan tepat untuk anda.

Anda percaya atau tidak dengan semua spesifikasi dan kelebihan HUAWEI nova 4e ini, anda boleh membelinya dengan hanya RM1,119 sahaja? Sangat berbaloi bukan?

Apa tunggu lagi, jom jadi antara yang terawal untuk merasai pengalaman menggunakan HUAWEI nova 4e dan dapatkan di Huawei Experience Stores, kedai dalam talian Huawei: https://shop.huawei.com/my/, zon paparan dan di pengedar yang sah.

Untuk maklumat lanjut, layari website rasmi HUAWEI:


16 Sebab Mengapa Kaki Makan Perlu Sambut Tahun Baru Di Menara KL

Dalam beberapa jam sahaja lagi, tahun 2015 akan melabuhkan tirainya. Rata-rata warga kota akan keluar menyambut tahun baru bersama sahabat handai atau keluarga, mencari tempat yang paling happening.

Khas buat kaki makan, hanya satu tempat yang patut anda berada pada malam ini iaitu di Menara Kuala Lumpur. Kenapa di sini? Kerana selama 4 hari bermula hari ini, parkir Menara Kuala Lumpur akan dipenuhi dengan 16 food truck yang akan memuaskan nafsu makan anda!

Mari kita lihat apa yang menanti di acara yang dinamakan ‘New Year’s Eve Countdown – United Food Truck Fest’ ini.

Kerana menonton konsert di malam tahun baru sudah terlalu mainstream, apa kata kita reward perut kita kerana berkelakuan baik sepanjang 2015 ini.

Di kesempatan ini juga kami dari tim Vocket Makan ingin mengucapakan Selamat Menyambut Tahun Baru kepada semua pembaca The Vocket khususnya peminat segmen makanan. Semoga tahun 2016 menjadi tahun yang lebih baik dan memberi lebih sinar kepada kita semua, insyaAllah.

Nama Acara : New Year’s Eve Countdown – United Food Truck Fest
Lokasi : Menara Kuala Lumpur, Jalan Puncak off Jalan P.Ramlee (waze)
Tarikh : 31 Dis – 3 Jan 2016

p/s: Oh, jangan lupa untuk renew azam tahun lepas, untuk diet dan badan fit pada tahun 2016! Meh…

LIKE dan FOLLOW Vocket di Facebook serta Instagram


Ini Sebab Mengapa Papan Tanda Family Mart Di Cameron Highlands Hanya Berwarna Hitam Putih

Sejak cawangan pertamanya dibuka pada 11 November 2016 di Wisma Lim Foo Yong, Kuala Lumpur, Family Mart terus menjadi kedai serbaneka pilihan rakyat Malaysia kerana kepelbagaian produk serta makanan menarik yang dijual di sana.

Warna ikonik hijau dan biru logo Family Mart mudah dilihat dari jauh untuk membezakannya dengan kedai serbaneka yang lain. Namun lain pula kisahnya untuk cawangan Family Mart di Cameron Highlands kerana warna papan tandanya hanya hitam dan putih.

Terjumpa Family mart takde dakwat. pic.twitter.com/5VaHiYvObl

Perkongsian gambar oleh seorang pengguna Twitter, Dea tertarik dengan keunikan papan tanda tersebut. Menurutnya, setakat ini hanya di Cameron Highlands wujud Family Mart dengan papan tanda sebegini.

Rata-rata warga Twitter yang lain turut sama berkongsi keterujaan dan mencari sebab mengapa papan tanda ini seperti ‘tidak siap’ kerana tiada warna ikonik Family Mart.

Seorang lagi pengguna Twitter kemudiannya memberitahu bukan saja-saja pengurusan Family mart ‘membuang’ warna pada papan tanda tersebut dan mereka mempunyai polisi khas untuk penggunaan warna papan tanda hitam putih.

Menurut saudari Aqilah jika di Jepun, Family Mart akan menggunakan pendekatan ini jika mereka membuka cawangan di kawasan yang terkenal dengan keindahan alam semula jadi. Mereka akan menggunakan warna yang lebih calm (tenang) supaya warna logonya tidak jadi lebih menyerlah berbanding keindahan kawasan tersebut.

Oh da ada kat malaysia? No wonder baca komen kt cameron! Guys y takde kaler mcm ni biasanya dekat tmpat2 nature cantik-cantik. Dorang mcm being humble, bg nature y lagi menyerlah dekat kawasan tu. Kat nagano banyakk ilerr tkde kaler mcmni. Let’s appreciate nature moreeee! https://t.co/Wgy8TdM3eW

— doudaro🇲🇾 (@aqilahbaik) February 12, 2022

Meneruskan pertanyaan kepada saudari Aqilah, sesetengah kawasan di Jepun mempunyai undang-undang khas untuk penggunaan warna dan saiz papan tanda.

Sebagai contoh, McDonald’s juga tidak menggunakan warna ikonik merah kuningnya pada papan tanda di kawasan tertentu supaya warnanya tidak mengganggu ‘tema warna’ kawasan tersebut. Namun, hidangan dan menu yang ditawarkan tetap sama.

Polisi itu nampaknya turut diterapkan di Malaysia dan kita boleh melihatnya di Family Mart Cameron Highlands. Kami juga sudah menghubungi dan menanti jawapan rasmi pihak Family Mart Malaysia berkenaan perkara ini.

Setakat ini terjawab sudah persoalan yang bermain di fikiran ramai dan selepas ini jika anda nampak Family Mart dengan papan tanda hitam putih, terus anda boleh jangka terdapat tarikan alam semula jadi di kawasan tersebut. Semoga bermanfaat!

P/S: Saudari Aqilah juga merupakan salah seorang wakil Pertubuhan Nisa Malaysia dan jika anda berkemampuan untuk menyumbang peralatan sekolah untuk adik-adik yang kurang berkemampuan, boleh klik di sini.

Kemas kini: Berdasarkan respons rasmi daripada Family Mart Malaysia, mereka bersetuju dengan penggunaan papan tanda berwarna hitam putih di kawasan dengan keindahan alam semula jadi.

Namun, penggunaan papan tanda hitam putih ini juga adalah kerana mengikut saranan pihak berkuasa tempatan yang menetapkan warna hitam dan putih untuk papan tanda perniagaan di Cameron Highlands.

Ini perkongsian menarik untuk anda yang bercadang untuk ke Jepun buat pertama kali. Baca lagi pada pautan di bawah.

Tip Penting Buat Mereka Yang Pertama Kali Ke Jepun

FamilyMart Sah Terima Sijil Halal Daripada JAKIM

6 Tips Buat ‘Engineer’ Peroleh Gaji Sehingga RM20,000 Sebulan Di Jepun


5 Juta Tempat Duduk Percuma Sedia Ditawarkan AirAsia Secara Percuma

Berita baik buat anda yang suka travel menggunakan kapal terbang kerana AirAsia buat julung-julung kalinay kembali dengan menawarkan lima juta tempat duduk secara PERCUMA* sempena meraikannya sebagai syarikat penerbangan tambang rendah terkemuka Asia.

Bermula 19 September sehingga 25 September 2022, orang ramai berpeluang menikmati tawaran tambang penerbangan yang tiada tandingan untuk destinasi di seluruh Asia Tenggara dan lain-lain untuk tempoh perjalanan antara 1 Januari dan 28 Oktober 2023. Tempahan boleh dibuat dengan menekan pada ikon ‘Flights’ di aplikasi airasia Super App atau laman web tertakluk terma dan syarat.

Jualan tempat duduk PERCUMA* ini tersedia untuk pelbagai destinasi domestik dan antarabangsa yang popular di seluruh Asean termasuk Langkawi, Pulau Pinang, Johor Bahru, Krabi, Phu Quoc dan Singapura.

Kepada mereka yang ingin melancong lebih jauh, jualan ini juga tersedia bagi syarikat penerbangan jarak jauh AirAsia X dan Thai AirAsia X untuk penerbangan ke Korea Selatan, (Seoul), Australia (Melbourne, Sydney, Perth, Auckland), dan India (New Delhi).

Menariknya, tawaran hebat turut ditawarkan dengan harga serendah RM499 sahala untuk tempat duduk ekonomi dan daripada RM1,499 untuk tempat duduk Premium Flatbed. Tempoh perjalanan pula adalah antara 3 Oktober 2022 dan 28 Oktober 2023.

Bukan itu sahaja, AirAsia X juga turut mengumumkan penerbangan terus baharu dari Kuala Lumpur ke Jeddah, Tokyo (Haneda) dan Sapporo yang akan dilancarkan pada bulan November dan Disember di mana tempahan boleh dibuat seawal sekarang.

Difahamkan laluan popular Kuala Lumpur ke Jeddah kembali di atas permintaan ramai akan mula beroperasi sebanyak enam kali seminggu bermula 14 November dengan tambang termasuk semua bermula daripada RM1,799 untuk tempat duduk ekonomi dan RM2,999 untuk tempat duduk Premium Flatbed bagi tempoh perjalanan antara 14 November 2022 dan 25 Mac 2023.

Pengumuman yang turut dibuat menerusi Instagram Tony Fernandes turut memberi durian runtuh buat seorang pelanggan bertuah apabila beliau yang menyatakan hasrat untuk ke Mekah ditunaikan Tony Fernandes dengan menawarkan dua tiket penerbangan secara percuma ke destinasi yang ingin dituju itu.

Sekiranya anda sudah mempunyai rancangan untuk travel pada tahun hadapan, mungkin minggu ini merupakan masa yang sesuai untuk anda membuat tempahan sekaligus merebut peluang mendapatkan tempat duduk percuma daripada AirAsia. Ketahui lebih lanjut mengenai tawaran terbaru AirAsia ini dengan klik di sini.


Ini Sebab Mengapa Saya Kagumi Tuanku Muhriz

Tidak keterlaluan jika dikatakan bahawa Yang Di-Pertuan Besar Negeri Sembilan Tuanku Muhriz Ibni Almarhum Tuanku Munawir adalah seumpama watak Stryder atau Aragorn di dalam epik fiksyen Lord of The Rings (LOTR), iaitu seorang pewaris takhta sah yang diketepikan haknya sebagai raja.

Cuma jika di dalam LOTR, Aragorn dinafikan haknya sebagai raja kerana perebutan takhta dan penyelewengan kuasa sesama manusia, Tuanku Muhriz pula tidak ditabal sebagai Yang Di-Pertuan Besar selepas kemangkatan ayahandanya Tuanku Munawir pada 1967 kerana faktor umur baginda tuanku ketika itu hanya 18 tahun, dinilai sebagai terlalu muda untuk diangkat menjadi raja.

Tanggungjawab menduduki takhta ketika itu diambil oleh bapa saudaranya iaitu Almarhum Tuanku Jaafar Ibni Tuanku Abdul Rahman sehingga baginda mangkat pada 2008 dan digantikan atau dikembalikan semula pada susur galur asal dengan darah raja yang tulen iaitu Tuanku Muhriz.

Setelah lama baginda Tuanku Muhriz berkelana, membina kerjaya korporat sebagai peneraju syarikat pengiklanan, pembinaan, kejuruteraan di dalam dan di luar negara dan yang terakhir sebagai CEO Bangkok Bank, baginda tuanku dan keluarganya juga telah lama menjalani hidup berkeluarga seumpama rakyat biasa dan berjiwa kebanyakan sebelum menduduki takhta.

Sesungguhnya, sistem pentadbiran dan pemilihan raja di Negeri Sembilan sejak sekian lama menggunakan aturan Adat Perpatih. Ia juga adalah antara rujukan utama dan tulang belakang yang membentuk Majlis Raja-Raja serta Sistem Raja Berpelembagaan di Malaysia.

Melalui kaedah saringan calon dan persetujuan melalui konsensus sebulat suara menggunakan Adat Perpatih, baginda Tuanku Muhriz telah dipilih sebulat suara oleh Undang Yang Empat sebagai Yang Dipertuan Besar Negeri Sembilan Yang Ke-11. Baginda adalah “Raja yang kembali menduduki takhta” atau dalam peribahasa Melayu disebut sebagai “umpama sirih pulang ke gagang”.

Hari ini, genaplah keputeraan ke-69 DYMM Yang Di-Pertuan Besar Negeri Sembilan Tuanku Muhriz Ibni Almarhum Tuanku Munawir.
Sekalipun baginda tuanku lama ke luar telapak di luar lingkungan Adat Perpatih, ingatan dan hati beliau sentiasa menjunjung tinggi adat yang satu ini.

Sepanjang naungan baginda tuanku, minat dan fokus baginda dalam menyelesaikan banyak isu-isu tergantung berkenaan Adat Perpatih banyak membantu mencari titik penyelesaian dan jalan keluar. Sepanjang tahun lepas sahaja, melalui titah perintah baginda tuanku, ditubuhkan Jawatankuasa Khas Dewan Keadilan Adat Perpatih.

Hasil dapatan jawatankuasa ini kemudiannya dipersembahkan kepada Tuanku, kemudian kepada Undang Yang Empat. Akhirnya krisis selama hampir dua tahun menentukan Undang Luak Johol akhirnya selesai dengan pertabalan Undang Luak Johol yang baharu.

Jawatankuasa yang sama juga kini sedang berusaha sebaik mungkin bagi menentukan siapa yang layak menjadi Undang Luak Jelebu, krisis 4 tahun yang belum selesai. Ia akan terus giat dilaksanakan, sehingga perut yang benar-benar layak mendapat tempat seadil-adilnya.

Baginda Tuanku yang juga sentiasa dibantu oleh Menteri Besar Negeri Sembilan yang berwibawa, Dato’ Seri Utama Haji Mohamad Bin Haji Hasan memastikan semua urusan pentadbiran dan kepimpinan sivil negeri berjalan lancar, adil, saksama, telus dan berintegriti.

Ujian terbesar baginda tuanku tahun lalu ialah kemangkatan anakandanya, Tunku Alif Hussein Saifuddin Al-Amin ibni Tuanku Muhriz yang merupakan seorang putera istimewa yang telah lama bertarung dengan pelbagai komplikasi sebagai anak istimewa. Pemergian anakanda Tunku Alif betul-betul selang sehari sambutan keputeraan baginda Tuanku yang ke-68 tahun lalu. Salam takziah Tuanku.

Alhamdulillah, kami dengan rendah diri merafak sembah setinggi-tinggi penghargaan tahniah diucapkan. Semoga Tuanku terus menerus memayungi Negeri Sembilan, negeri beradat negeri berdaulat. Semoga Allah terus menerus memanjangkan umur dan memberi kekuatan kepada tuanku untuk memimpin kami dengan kebijaksanaan dan penuh kasih sayang kepada kami hamba rakyat.

Gambar di atas ini menunjukkan persamaan rupa paras baginda Tuanku Muhriz dengan moyang baginda, Almarhum Tuanku Muhammad Ibni Almarhum Tuanku Antah. Wajah baginda tuanku saling tak tumpah dengan wajah moyangnya sendiri.

Semoga dengan izin dan keberkatanNya, tuanku terus dikurniakan kesihatan, ketajaman buah fikiran agar dapat memaju dan menaungi kami sekalian hamba rakyat membawa Negeri Sembilan kepada kejayaan yang lebih gemilang di masa-masa mendatang. InsyaAllah.

Dirgahayu Kebawah Duli Tuanku,
Dirgahayu Kebawah Duli Tuanku,
Dirgahayu Kebawah Duli Tuanku!


Ini Sebab Mengapa Saya Kata Pasukan Turki Bakal Menjuarai EURO 2016

Tidak ramai yang memberi harapan kepada Turki untuk layak ke Euro 2016, apatah lagi untuk bermain cemerlang dalam kejohanan terbesar Eropah ini. Permulaan yang buruk pada pusingan awal kelayakan Euro menyebabkan ramai peminat bola sepak dunia beranggapan pasukan Turki akan gagal sekali lagi untuk melayakkan pasukan mereka ke Euro 2016.

Tetapi suatu keajaiban telah berlaku pada 4 perlawanan terakhir mereka dimana mereka telah memenangi 3 perlawanan secara berturut-turut dan seri 1 perlawanan bagi merebut tempat ke-3 yang membolehkan mereka layak secara automatik dibelakang Republik Czech dan naib juara kumpulan iaitu Iceland.

Pasukan Turki seringkali dipandang remeh dan tidak mampu untuk melangkah jauh, tetapi sebenarnya mereka adalah kuda hitam yang berbahaya yang mempunyai semangat juang yang tinggi didalam pasukan. Pasukan Turki juga dikatakan memiliki kumpulan umur yang seimbang diantara pemain muda dan pemain senior.

Mereka mempunyai sejarah kelayakan yang agak menyedihkan kerana mereka gagal melayakkan diri ke mana-mana kejohanan antarabangsa di peringkat Eropah mahupun Dunia sejak tahun 2008 walaupun ketika dalam tempoh itu mereka mempunyai ramai pemain-pemain yang sangat berbakat, namun mereka masih gagal.

Rakyat Turki sentiasa berharap agar pasukan bola sepak Turki akan kembali menemui rentak persembahan mereka yang sangat mantap dan tajam seperti di Piala Dunia 2002 Korea/Japan dan Euro 2008.

Pada Piala Dunia 2002, Turki telah beraksi diluar jangkaan yang berpunca dari kepercayaan dan sorakan sokongan padu peminat terhadap Turki. Namun, perjalanan pasukan Turki terhenti diseparuh akhir apabila mereka tewas 0-1 kepada Brazil.

Di sebalik kekalahan itu, mereka masih mampu pulang dengan rasa gembira dan bangga kerana berjaya meraih kemenangan 3-2 keatas Korea Selatan bagi merebut tempat ke-3. Bagi penyokong Turki, Piala Dunia adalah titik perubahan yang terbesar didalam kemajuan bola sepak Turki.

Kepercayaan dan keyakinan diatas kejayaan Turki di Piala Dunia 2002 telah terbawa-bawa sehingga ke generasi baru Turki. Pemain muda berbakat besar ketika itu, Arda turan yang berusia 21 tahun telah berjaya membawa pasukannya ke peringkat Antarabangsa selepas 6 tahun menyepi dari kejohanan peringkat Antarabangsa.

Namun, perlawanan pembukaan mereka di Euro 2008 agak mengecewakan apabila mereka tewas 0-2 kepada Portugal. Pasukan yang dipimpin oleh Fatih Terim ini tetap tidak berputus asa untuk melakarkan kemenangan demi kemenangan dimana mereka telah membuktikan dengan kemenangan mereka keatas Switzerland dan Republik Czech.

Kemenangan mereka adalah sangat dramatik dengan menterbalikkan keputusan perlawanan dari ambang kekalahan kepada kemenangan yang menyaksikan mereka menjaringkan gol disaat-saat akhir perlawanan yang membolehkan mereka layak ke peringkat kalah mati Euro 2008.

Satu lagi gol lewat dari Turki datang pada minit ke 123 pada peringkat suku akhir sewaktu menentang Croatia dan mengheret mereka kepada sepakan penalti. Turki berjaya menewaskan Croatia dengan jaringan 3-1 untuk mara ke separuh akhir.

Walau bagaimanapun, perjuangan mereka sekali lagi terkandas di peringkat separuh akhir selepas mereka pula dikejutkan dengan jaringan gol kemenangan dari Phillipp Lahm pada minit terakhir perlawanan. Tetapi sekali lagi pasukan Turki pulang ke tanah air mereka sebagai wira yang telah mengharumkan semula maruah negara mereka selepas Piala Dunia 2002.

Berdasarkan statistik masa kini, pasukan kebangsaan muda ini yang telah terbukti penuh dengan semangat dan keinginan yang tinggi sewaktu mengharungi kempen kelayakan euro 2016 mampu memberikan sesesuatu pada pusingan akhir Euro 2016 nanti.

Kemahiran individu beberapa bintang didalam skuad dan ditambah pula dengan semangat pasukan yang tidak mudah putus asa dan tidak pernah berkata “tidak” dalam mencapai kemenangan.Kebanyakkan pemain mereka berpengkalan di Bundesliga German.

Dengan itu, tidak ada sebab bahawa pasukan Turki ini tidak boleh melangkah dengan lebih jauh lagi. Malah mereka lebih mampu untuk mencipta kejayaan yang lebih jauh dari pencapaian mereka pada Piala Dunia 2002 dan Euro 2008 yang lalu.


Ini Sebab Mengapa Tiada ‘End Credit’ Untuk Avengers: Endgame

Pasti anda salah seorang yang menunggu hingga ke saat akhir untuk melihat end credit ‘Avengers: Endgame’. Berbeza dengan filem Marvel sebelum ini, Endgame tidak disajikan dengan apa-apa klip khas.

Ramai yang kemudiannya tertanya-tanya mengapa tiada end credit? Mengapa tidak meneruskan tradisi filem Marvel sebelum ini? Sebenarnya mungkin ada sebab Russo Brothers tidak mahu berbuat demikian.

The @Russo_Brothers show us the only way to discuss Endgame. #DontSpoilTheEndgame pic.twitter.com/5SZPdVYc1E

Menurut Verge, salah satu sebabnya adalah end credit untuk setiap filem Marvel sebelum ini adalah sejenis ‘iklan’ untuk filem Marvel yang akan datang. Ianya agak logik kerana end credit filem Marvel sebelum ini biasanya berkait antara satu sama lain.

Marvel Studios masih ada ‘Spider-Man: Far From Home’, mengapa tiada end credit? Sebenarnya end credit Far From Home sudah diceritakan ketika ‘babak terakhir’ filem Endgame kerana Far From Home akan mengambil masa selepas Endgame.

Russo Brothers mahu peminat setia Marvel ‘berehat sebentar’ daripada segala rancangan Marvel selepas Endgame kerana Endgame adalah kisah tentang pengakhiran ‘The Infinity Saga’. Adalah lebih baik peminat enjoy dahulu setiap detik dalam Endgame sebelum melangkah ke fasa yang seterusnya.

Satu lagi, end credit biasanya akan jadi satu masalah buat Marvel jika dibuat tergesa-gesa. Ini dapat dilihat daripada rekaan watak Thanos dalam end credit MCU sebelum ini. Rupa Thanos dalam Infinity War dan Endgame sangat berbeza dengan rekaan awal Thanos.

Here's a 10 minute recap of the important details in all 21 Marvel movies before you go and see 'Avengers: Endgame'.#AvengersEndgame pic.twitter.com/4fz091dlOt

— Lights, Camera, Pod (@LightsCameraPod) April 25, 2019

Marvel Studios mungkin masih belum bersedia untuk membuat sebarang teaser tentang rancangan mereka selepas The Infinity Saga. Kemungkinan besar, rancangan Marvel Studios akan didedahkan ketika Far From Home.

Jadi, janganlah bersedih atau kecewa dengan ketiadaan end credit dalam Endgame. Marvel Studios pasti ada rancangan yang lebih hebat selepas The Infinity Saga. Sama-sama kita nantikan.

BACA: ‘Avengers: Endgame’ Karya Teragung Marvel Studios


Ini Sebab Mengapa WHO Isytihar Varian ‘Omicron’ Sebagai Sangat Berbahaya Pada Ketika Ini

Semalam pihak Kementerian Kesihatan Malaysia (KKM) telah mengeluarkan sebuah kenyataan bahawa wujudnya varian terbaharu COVID-19 yang dikenali sebagai B.1.1.529 mula menyerang beberapa buah negara luar seperti Afrika Selatan, Botswana dan juga Hong Kong.

Pihak KKM juga turut mengesahkan Malaysia masih bebas daripada varian tersebut. Sebagai langkah berjaga-jaga, KKM telah berkongsi beberapa langkah-langkah pencegahan serta kawalan sempadan yang lebih ketat bagi mengelakkan varian B.1.1.529 tular di negara ini.

Kenyataan Akhbar Kementerian Kesihatan Malaysia

Status di Malaysia Mengenai COVID-19 Varian Baharu B.1.1.529 pic.twitter.com/eKdc9HtbCP

— KKMalaysia🇲🇾 (@KKMPutrajaya) November 26, 2021

Selang beberapa jam selepas itu, WHO telah mengisytiharkan varian terbaharu COVID-19 jenis B.1.1.529 yang ditemui pertama kali dikesan di Afrika selatan, sebagai varian yang membimbangkan (Variant of Concern/voc) dan menamakannya sebagai Omicron.

Klasifikasi itu meletakkan Omicron ke dalam kategori varian COVID-19 yang paling membimbangkan bersama-sama dengan Delta yang sedang dominan di seluruh dunia pada ketika ini berserta varian lain Alpha, Beta dan Gamma.

Majoriti negara-negara di seluruh dunia telah menyekat aktiviti penerbangan untuk memperlahankan penyebaran Omicron bermula hari Jumaat, semalam. Kesan kemunculan varian terbaharu itu telah menyebabkan pasaran saham dan harga minyak menjunam berikutan kebimbangan mengenai varian itu, sekaligus memberi tamparan hebat kepada pemulihan ekonomi global.

The Technical Advisory Group on SARS-CoV-2 Virus Evolution met today to review what is known about the #COVID19 variant B.1.1.529.They advised WHO that it should be designated a Variant of Concern.WHO has named it Omicron, in line with naming protocols https://t.co/bSbVas9yds pic.twitter.com/Gev1zIt1Ek

— World Health Organization (WHO) (@WHO) November 26, 2021

“Berdasarkan bukti yang dikemukakan, ia menunjukkan perubahan yang memudaratkan dalam epidemiologi COVID-19. WHO telah menetapkan B.1.1.529 sebagai varian yang membimbangkan (Variant of Concern/voc), bernama Omicron,” kata agensi kesihatan PBB dalam satu kenyataan rasmi.

WHO berkata ia mungkin mengambil masa beberapa minggu untuk menyelesaikan kajian Omicron untuk melihat sama ada terdapat sebarang perubahan dalam kebolehjangkitan, keterukan atau implikasi terhadap vaksin, ujian dan rawatan COVID-19.

“Varian ini mempunyai sejumlah besar mutasi dan ada di antaranya sangat membimbangkan. Bukti awal menunjukkan Omicron mempunyai peningkatan risiko jangkitan semula berbanding VOC lain,” kata WHO, menunjukkan ciri-ciri yang membimbangkan.

Tambah WHO lagi, jumlah kes Omicron menunjukkan peningkatan di hampir semua wilayah di Afrika Selatan.

Dr @mvankerkhove gives an update on #COVID19 virus variant B.1.1.529, during the #AskWHO session on 25 November 2021 ⬇ pic.twitter.com/ZpflfEYzW9

— World Health Organization (WHO) (@WHO) November 25, 2021

Maria Van Kerkhove, Ketua Teknikal WHO mengenai COVID-19, menggesa orang ramai untuk mengurangkan peluang daripada dijangkiti virus berbahaya tersebut.

“Kami faham bahawa orang ramai prihatin. Apa yang penting sekarang sebagai individu bertanggungjawab, anda perlu kurangkan peluang dari terjangkit kepada virus ini,” terangnya lagi.

Tambah Maria lagi, beliau menyeru orang ramai agak mempraktikkan penjarakkan sosial, memakai pelitup muka, elakkan berada di ruangan sesak, pastikan pengudaraan yang baik. Serta pastikan mengambil vaksin apabila tiba giliran.

We should work together to reduce the circulation of #COVID19:💉Get vaccinated if you have access😷 Wear a mask↔ Keep physical distance🪟 Ventilate spaces🤧🧼 Good hand & respiratory hygiene#InThisTogether pic.twitter.com/B5S1SnhBX5

Memetik laporan BBC, Ketua Penyakit Berjangkit dari Amerika Syarikat, Dr Anthony Fauci berkata walaupun laporan mengenai varian baharu itu menimbulkan kebimbingan satu dunia, namun beliau percaya ada kemungkinan vaksin masih berfungsi untuk mencegah virus berbahaya tersebut.

Sebelum ini Pfizer sudah mula menguji penawar COVID-19 dalam bentuk pil yang akan digunakan oleh orang ramai pada penghujung tahun ini. Baca lebih lebih lanjut melalui pautan di bawah.

Ubat COVID-19 Berbentuk Pil Dari Pfizers Diuji Pada Manusia, Bakal Digunakan Pada Akhir Tahun Ini?

WHO Bakal Hasilkan Vaksin COVID-19 Generasi Baru, Boleh Disedut Melalui Hidung


Ini Sebab Mengapa Wujudnya Kampung Jawa Di Bangkok, Thailand

Sedia maklum bahawa masyarakat Jawa banyak di Indonesia dan ada juga di Malaysia. Tahukah anda bahawa ada masyarakat Jawa di Thailand?

Terbaharu, seorang pengguna Facebook Kak Kin atau nama sebenarnya Nurul Asyikin Razali telah berkongsi keunikan Kampung Jawa di Bangkok. Betul, anda tidak salah lihat kerana Kampung Jawa ini terletak di Bangkok.

Menurut Kak Kin, Kampung Jawa tersebut berdekatan dengan Masjid Jawa dan anda boleh ke sini dengan menggunakan komuter turun di Stesen BTS Surasak dan jalan sedikit ke Hospital St. Louis.

Kak Kin terjumpa Kampung Jawa ini secara tidak sengaja ketika itu beliau baru sahaja selesai makan dan bertanya kepada pemilik kedai jika ada surau berdekatan untuk solat. Menurut pemilik kedai itu, terdapat masjid di belakang kedai dan nama masjid tersebut adalah Jawa Mosque.

Nama masjid cukup unik kerana menggunakan perkataan Jawa itu sendiri dan bila sebut tentang masyarakat Jawa pasti sudah terbayang Indonesia kerana majoriti masyarakat di sana adalah masyarakat Jawa.

Usai solat, beliau telah berjalan-jalan sekitar kawasan masjid dan menariknya laluan di kawasan tersebut sama seperti laluan di celah-celah rumah di Jogja. Tempat tersebut mengingatkan beliau pada saat beliau berjalan kaki untuk mencari kedai makan yang perlu mengharungi laluan sempit dan berpagar tinggi ketika di Jogja.

Siapa sangka Kampung Jawa di Bangkok ini persis seperti di Jogja. Untuk pengetahuan anda, penduduk Kampung Jawa Bangkok ini memang berasal dari keturunan Jawa Indonesia.

Dikhabarkan ketika zaman pemerintaha Raja Thailand terdahulu pernah meminta bantuan Raja Jawa untuk kirim pekerja untuk membangunkan kerajaan baharu. Selepas selesai, Raja Thailand membernarkan orang-orang Jawa yang datang membantu tinggal di sini.

Difahamkan bahawa kini sudah generasi ketiga atau keempat yang tinggal di sini tetapi generasi baharu ini tidak boleh berbahasa Jawa hanya generasi pertama dan kedua sahaja yang boleh.

Jika anda ingin berkunjung ke sini, disarankan untuk datang dalam jam 4 atau 5 petang. Ini kerana, anda akan dapat menikmati pelbagai makanan tempatan yang dijual di tepi-tepi jalan.

Adakah anda baru tahu kewujudan Kampung Jawa ini? Anda mungkin berminat untuk ketahui cara ke Bangkok menggunakan keretapi. Klik pautan di bawah untuk ketahui lebih lanjut.

Lelaki Ini Kongsi Tip DIY Dan Itinerari Ke Bangkok 4 Hari 3 Malam Menaiki Keretapi

‘Z9 Resort’ Penginapan Murah Seakan Maldive Di Thailand

Hostel ‘Rare’ Berkonsepkan Penjara Di Bangkok, Thailand Kini Dibuka


Ini Sebab Utama Anda Perlu Pilih Pelan ‘Giler Unlimited’ U Mobile Yang Murah Tapi Berbaloi

Memiliki telefon pintar takkan lengkap kalau tiada pelan yang menawarkan data dan kelajuan internet tanpa had. Mana tidaknya pakai telefon canggih mestilah ingin tonton video dengan kualiti terbaik.

Tapi, mahu langgan pelan macam ini kena bayar mahal pula! Say no more, anda tahu atau tidak yang sekarang ini, U Mobile menawarkan data dan kelajuan internet tanpa had dengan pelan pascabayar terbarunya GX68.

Manakala pelan prabayar terbaru GX38 pula, menawarkan internet tanpa had dengan kelajuan 2 kali lagi pantas dari pelan sebelum ini! Kedua-dua pelan ni ditawarkan pada harga yang sangat berbaloi. Gila bestlah!

Sejak memperkenalkan perkhidmatan internet tanpa had, U Mobile sentiasa menjadi antara pilihan utama pengguna internet di Malaysia, jika sebelum ini U Mobile hadir dengan pelan internet pascabayar tanpa had GX50 dengan had kelajuan internet sehingga 5Mbps.

Kini dengan pelan prabayar terbaru GX68, anda boleh menikmati pengalaman melayari internet paling gila, sebab sudah tiada lagi sekatan kelajuan. Jadi, senang cerita anda boleh melayari internet dengan DATA & KELAJUAN INTERNET TANPA HAD sepuas hati. Memang betul gila U Mobile ini!

Dengan pelan prabayar terbaru GX68, anda hanya perlu berbelanja RM68/sebulan untuk pelan internet, ini sememangnya harga paling rendah yang ditawarkan oleh pembekal telco di pasaran untuk pelan pascabayar tanpa had.

Lagi gila kalau anda melanggan pelan GX68 sekarang, anda boleh menikmati rebat RM10! Anda hanya perlu bayar RM58 sahaja setiap bulan, rebat ini merupakan tawaran seumur hidup tanpa kontrak, jika anda daftar dalam tempoh promosi ini sahaja!

Lepas ini, lagi banyaklah video yang anda boleh tonton dengan kualiti yang lebih baik. Nak main permainan video online pun lebih syok sebab sudah tiada lag. Anda juga boleh layan media sosial selama mana anda mahu dan nikmati lagu popular di platform penstriman muzik kegemaran anda.

Tidak perlu sudah nak check usage internet anda setiap hari, bila anda sudah ada pelan yang menawarkan data dan kelajuan internet tanpa had!

Dengan menawarkan data dan kelajuan internet tanpa had kepada pengguna, pastinya menjadikan pelan pascabayar GX68 sebagai pelan paling gila di pasaran sekarang!

Anda juga boleh berkongsi hotspot bersama kawan-kawan dengan data sebanyak 5GB/sebulan. Lagi enjoy la lepas ini nak streaming lebih banyak video kelakar atau bermain permainan video online bersama. Barulah kawan lagi sayang!

Tidak perlu risau bila berjauhan dengan yang tersayang sebab dengan pelan pascabayar GX68, anda boleh berhubung dengan sesiapa, pada bila-bila masa, di semua rangkaian tanpa dikenakan caj tambahan.

Kalau panggilan masih tidak dapat hilangkan rasa rindu, anda boleh sahaja buat panggilan video menggunakan aplikasi Whatsapp, Viber, Facebook Messenger, Imo atau Wechat menggunakan internet dengan kelajuan tanpa had GX68!

Jika sebelum ini pelan U Mobile memperkenalkan GX30 dengan kelajuan internet terhad kepada 3Mbps. Tapi kali ini, dengan pelan GX38, anda akan dapat kelajuan internet sehingga 6Mbps, 2 kali lagi laju daripada pelan sebelum ni.

Anda juga boleh menikmati internet tanpa had dan 3GB hotpspot pada harga RM38/sebulan!

Untuk masa yang terhad juga, kalau anda bertukar ke pelan prabayar GX38 sekarang, anda hanya perlu membayar RM35 sahaja sebulan. Ini semestinya pelan prabayar paling berbaloi untuk dimiliki.

Lebih-lebih lagi kalau anda student, dengan pelan GX38 ini anda boleh gunakan internet tanpa had untuk buat assignment, layan drama Korea atau nak layari sosial media sepuas hati! Barulah anda up to date!

Mana lagi anda boleh dapat pakej internet yang laju pada harga yang berpatutan di pasaran sekarang ini? Semua ini hanya ada dengan U Mobile sahaja.

Bukan sahaja internet tanpa had, lebih menakjubkan apabila sudah tiada sekatan kelajuan yang dikenakan dengan pelan pascabayar GX68 atau jika anda menggunakan pakej prabayar GX38, anda boleh menikmati internet dengan kelajuan 2 kali lebih  pantas dengan data tanpa had!

So, daripada anda asyik percaya maklumat viral yang sebarkan pelan internet tanpa had U Mobile ini ada speed cap lepas mencapai penggunaan maksimum, apa kata anda cuba sendiri. Anda nak guna sampai 300GB internet sebulan pun boleh sebab semuanya UNLIMITED!

Cepatlah bertukar ke pelan pascabayar GX68 atau pelan prabayar GX38  daripada U Mobile untuk pengalaman melayari internet yang lebih gila dan penjimatan setiap bulan. Kalau anda nak tahu lebih lanjut mengenai pelan yang ditawarkan oleh U Mobile ini, anda boleh layari sahaja Facebook atau laman sesawang U Mobile!*Tertakluk terma dan syarat.


Ini Sebab Utama Yang Menjadikan FreeBuds 3 Daripada HUAWEI Terbaik Di Pasaran

Dalam dunia yang serba pantas ini, kita sentiasa mahukan persekitaran yang tenang untuk fokus melakukan kerja kita. Kadang-kadang, ada masanya kita perlukan me-time tanpa sebarang gangguan bunyi bising. Jadi, penyelamat dalam keadaan ini pastilah fon telinga!

Macam yang kita tengok sekarang, fon telinga tanpa wayar jelas menjadi pilihan. HUAWEI juga tidak ketinggalan dan memperkenalkan produk HUAWEI Smart Life iaitu HUAWEI FreeBuds 3yang menjanjikan pengalaman menakjubkan. Jom kami bagitahu kehebatan FreeBuds 3 yang mendahului pesaing-pesaingnya!

Sekarang ini memang ramai orang lebih suka menggunakan fon telinga tanpa wayar. Mana tidaknya, connect sahaja sudah boleh guna. Akan tetapi, masalahnya apabila menggunakan fon telinga jenis tanpa wayar ini adalah, bila-bila masa sahaja boleh disconnected dan menyebabkan penangguhan bunyi.

Bayangkan anda tengah main PUBG, musuh sudah makin dekat, tetapi anda tidak dengar bunyi tapak kaki dia sebab fon telinga anda lagging! Jadi kami kongsikan tentang fon telinga canggih HUAWEI iaitu FreeBuds 3 yang kini dikuasakan dengan cip Kirin A1. Dengarnya, FreeBuds 3 ini memang ngam untuk kaki game!

Menawarkan latensi yang rendah tetapi mempunyai kestabilan yang tinggi, FreeBuds 3digabungkan dengan dua saluran unik supaya pengguna tidak merasa kelewatan bunyi apabila menggunakannya. Yang lagi best, FreeBuds 3 juga memberikan pengalaman bunyi yang selari dan memang real!

FreeBuds 3 ini turut dilengkapi dengan teknologi inovatif dual-channel yang membolehkan kedua-dua fon telinga menerima isyarat sauran kiri dan kanan secara langsung dari telefon bimbit anda. Ia secara tidak langsung dapat mengelakkan gangguan bunyi untuk pengalaman bunyi yang lebih baik!

Bukan itu je, FreeBuds 3 juga merupakan peranti pertama di dunia yang dilengkapi sokongan Bluetooth 5.1 dan Bluetooth Low Energy 5.1 yang membolehkan sambungan ke peranti lebih stabil dan kukuh. Melaluinya, fon telinga dapat mengenal pasti jalur frekuensi 2.4GHz dari WiFi yang menggangu, seterusnya akan menukarkan jalur frekuensi ke saluran yang lain.

FreeBuds 3 ini merupakan fon telinga tanpa wayar pertama di industri yang mempunyai fungsi pembatalan bunyi. Fon telinga semi-open ini juga adalah berbeza dengan fon telinga jenis in-ear yang lebih jelas dari segi kebocoran bunyi.

Setiap pengguna mempunyai struktur corong telinga, habit dan postur pemakaian fon telinga yang berlainan, jadi FreeBuds 3 ini direka berdasarkan acuan kepala standard dan dicipta berdasarkan corong telinga sebenar manusia, mengikut umur yang berbeza, jantina, saiz telinga serta tabiat pemakaian supaya sesuai digunakan oleh semua orang.

FreeBuds 3 juga dihubungkan melalui APP Life Smart, iaitu pengurangan bunyi bising aktif yang boleh dihidupkan dengan hanya satu klik, dan boleh diselaraskan mengikut pilihan pengguna. Memang betul-betul mesra pengguna!

Fungsi pembatalan bunyi HUAWEI FreeBuds 3 boleh dimuat turun melalui AI Life di Galeri App HUAWEI dan Google Play Store.

Dari segi sambungan dan pairing, FreeBuds 3 hanya mengambil masa 3 saat untuk berhubung dengan telefon bimbit anda, di mana apabila kotak pengecas dibuka, ia akan terus bersambung secara automatik.

Perkara yang selalu dititikberatkan apabila membeli fon telinga adalah hayat bateri yang lama dan kelajuan pengecasan. Betul tidak?

Kalau anda ingin tahu, bekas penyimpanan FreeBuds 3 adalah sebenarnya bekas pengecasan Jenis C yang tidak memerlukan pengecas tambahan dan kord kuasa yang lain. Guna pengecas telefon pintar anda pun boleh!

Daripada segi bateri pulak, apabila bekas simpanan FreeBuds 3 dicas penuh, ia boleh memainkan lagu selama empat jam atau sehingga 20 jam. Manakala apabila fon telinga FreeBuds 3 dicas penuh pula, ia mampu bertahan sehingga 2 jam setengah panggilan dan mencapai jumlah panggilan selama 12 jam apbila dicas secara berulang kali.

Bekas simpanan ini juga boleh dicas tanpa wayar dan ini bermakna ia boleh dicas terus dari telefon pintar Mate 20 Pro atau P30 Pro.

Kalau anda lihat rekaan FreeBuds 3 ini, mesti anda jatuh cinta! Mana tidaknya, dua pilihan warna putih dan hitam memang tampak klasik, elegan dan in-trend! Dari segi rekaan bekas penyimpanan yang bulat pula, ia amat mudah digenggam dan mudah untuk dibawa ke mana-mana.

Memang kami jatuh cinta betul dengan ciri-ciri FreeBuds 3 ini. Tidak sama dengan pesaing lain tau! Cepat dapatkan HUAWEI FreeBuds 3 dengan ciri-ciri menakjubkan ini dengan harga RM679 untuk kehidupan holistik yang lebih pintar!

Tambah menarik, HUAWEI turut melancarkan penyimpanan awan 50GB secara percuma selama tiga bulan untuk semua siri HUAWEI Mate30.

Pengguna siri HUAWEI Mate 30 boleh menuntut tawaran dengan hanya log masuk dengan ID HUAWEI anda pada tetapan peranti dan ia harus di konfigurasi tetapan Malaysia.

2. Tetapan> Akaun> Cloud> Tingkatkan Storan Cloud> Tuntutan 50 GB (sah selama tiga bulan sahaja).

Jom miliki HUAWEI FreeBuds 3 dan rasai sendiri pengalaman menakjubkan sekarang di kedai HUAWEI terdekat atau layari laman web HUAWEI hari ini juga!

Produk yang dilancarkan oleh HUAWEI memang menarik. Anda mungkin berminat untuk memiliki telefon pintar HUAWEI. Klik pautan di bawah untuk ketahui lebih lanjut.

Skrin, Bateri & Storan Lebih Besar, HUAWEI Y9 Series Sedia Ditawarkan Daripada Harga RM799 Sahaja!

Huawei P30 Sudah Mula Ditawarkan Dengan Harga Serendah RM1,999

Tingkatkan Produktiviti Bekerja, Ketahui Bagaimana 3 Produk Hebat HUAWEI Ini Dapat Membantu


Ini Sebab Utama Wanita Meluat Dengan Lelaki Kaki Kereta

Wanita di luar sana mesti rimas kalau dapat teman lelaki atau suami yang kaki kereta, bukan? Lebih-lebih lagi jenis lelaki yang sanggup berhabis duit untuk kereta.

Bak kata orang, kalau sudah kaki kereta itu, mesti akan sayang kereta lebih daripada teman wanita atau isteri. Sissy Iman yang cantik itu pun kena ignore dengan suami dia!  Semuanya pasal keretalah! Tidak percaya? Tonton video di bawah ini.

Pening kepala kalau ada pasangan yang kaki kereta ini? Anda pernah alami situasi macam ini tidak?

Kepada anda yang kaki kereta itu, jom saksikan pelumba profesional ternama negara serta selebriti kegemaran anda beraksi dalam Vios Challenge di Festival Toyota Gazoo Racing  pada 9 hingga 10 November 2019 di Bandar Malaysia (bekas Lapangan Terbang Sungai Besi).

Antara pelumba profesional yang akan beraksi di festival ini ialah Tengku Djan Ley, William Ho, Mark Darwin dan Brendan Paul. Selain itu, selebriti tanah air seperti Janna Nick, Khai Bahar, Shukri Yahaya, Syafiq Kyle dan Diana Danielle akan turut beraksi di litar yang sama.

Bukan itu sahaja, banyak juga tarikan lain seperti:

Jadi, tunggu apa lagi ? Jom serbu ramai-ramai! Kalau ingin ketahui lebih lanjut, boleh layari website Toyota Gazoo Racing.

Adakah anda tahu bahawa kereta pelumba negara telah dilanggar oleh sebuah kereta yang cuba mengelak bayar tol? Klik pautan di bawah untuk ketahui lebih lanjut.

Elak Bayar Tol, Netizen Cari Honda Jazz Langgar Kereta Pelumba Negara

Proses Restorasi Datsun 120Y Ini Berjaya Mencuri Perhatian Netizen


Ini Sebabnya Anda Perlu Kemaskini Whatsapp Anda

Kecoh baru-baru ini apabila Whatsapp mengumumkan perubahan terbaru mereka untuk mengongsikan data peribada anda bersama Facebook. Tidak cukup dengan perubahan, Whatsapp secara tidak langsung telah memungkir janjinya kepada pelanggan apabila menjanjikan untuk menjaga privacy pengguna daripada sebarang tujuan pengiklanan.

Dalam pada itu, terdapat solusi buat anda yang tidak berminat dengan polisi terbaru Whatsapp. Diharap anda yang tidak berminat untuk berkongsi data peribada whatsapp anda bersama Facebook dapat lakukan langkah-langkah yang dinyatakan dengan segera berikutan Whatsapp telah menetap tarikh tetap buat anda yang tidak bersetuju polisi terbaru mereka.

Apabila anda menerima arahan untuk ‘accept’ polisi terbaru Whatsapp, tekan pada ‘Read more’ di bahagian bawah.

Pilih untuk menututup tatapan seperti yang dibawah.

Jika anda terlepas mesej awal daripada Whatsapp, jangan risau. Anda masih mempunyai peluang untuk tidak bersetuju dengan polisi ini.

Caranya sangat mudah, pilih Settings > Account > Share my account info seterusnya untick bahagian ‘share my account info’.

Buat anda yang berminat untuk mengetahui lebih lanjut mengenai kerjasama diantara Whatsapp dan Facebook seperti yang dinyatakan, anda boleh lawati ke laman ini.


Ini Sebabnya Anda Perlu Sertai Konsert Pesta Harapan

Menyebut tentang konsert pasti ramai yang menyukainya, lebih lebih apabila disertakan dengan barisan penyanyi yang disukai ramai. Buat anda yang merupakan kaki konsert dan sedang mencari aktiviti yang diluangkan bersama pada 15 September ini, anda dijemput untuk menyertai konsert pesta harapan yang bakal berlangsung.

Konsert yang bermula jam 5 petang sehingga 12 tengah malam bersempena dengan sambutan Hari Malaysia ini turut membawa keunikannya yang tersendiri. Memandangkan konsert ini merupakan sebuah konsert untuk menyatukan pelbagai bangsa dan kaum, pihak pengajur turut menjemput para selebriti daripada pelbagai genre dan bangsa.

Antara yang barisan penyanyi yang bakal menggegarkan Konsert Pesta Harapan adalah Bunkface, Jaclyn Victor, Sufian Suhaimi, Soo Wincci, Rynn Lim, Mugen Rao dan pelbagai lagi artis lain. Berikut merupakan antara barisan artis yang bakal terlibat. Menarik bukan?

Nak tahu apa yang lebih best, dengan seleksi penyanyi yang pelbagai, Konsert Pesta Harapan ini boleh disertai oleh orang ramai secara percuma. Ya, percuma sahaja.

Apa lagi, jemput rakan-rakan anda untuk sama-sama memeriahkan lagi konsert yang julung-julung kali diadakan ini. Anda boleh klik disini untuk mengetahui dengan lebih lanjut mengenai konsert pesta harapan serta barisan penyanyi yang bakal menggegarkan konsert ini.


Top 5 Kafe Di Pulau Pinang Yang Rakyat Kuala Lumpur Tidak Tahu

Orang Kuala Lumpur atau lebih tepat orang Malaysia yang tinggal di Kuala Lumpur dan sekitarnya anda mungkin sudah biasa dengan puluhan kafe, kedai kopi di Lembah Klang. Tapi kami pasti majoriti daripada anda belum tahu yang Pulau Pinang juga mempunyai senarai kafe yang menarik dan berbaloi untuk dicuba.

BACA: 13 Kafe Sekitar Kuala Lumpur Yang Belum Anda Ketahui

Kali ini kami akan bawa anda ke Georgetown satu bandar dan kawasan yang terkenal dengan pelancong. Georgetown, yang dipenuhi dengan lorong lorong dan jalan jalan kecil, kedai kedai warisan dan vintage, membuatkan penduduk tempatan mengambil kesempatan ini untuk menjadikan kedai kedai lama ini sebagai kafe dan kedai kopi. Tidak berniat untuk menulis panjang mari kita lihat senarai top 5 kafe di Pulau Pinang yang boleh anda lawati. Ayuh.

The Mugshot Cafe terletak di tengah-tengah bandar Georgetown dan cukup digemari oleh penduduk tempatan. Kafe ini turut digemari oleh mereka yang suka bersarapan pagi. Antara menu yang menjadi kegemaran mereka yang berkunjung ialah sandwich bagel dan yogurt home made.

Alamat: 302 Chulia Street George Town, Malaysia

Sandwich bagel yang popular. [travelfish]

55 Cafe terkenal dengan kopi 3D (mesti cuba). Kafe ini menjadi kegemaran pasangan yang sedang bercinta kerana suasananya yang menarik dan selesa. Ia menyediakan makanan mediterannean dan juga aromatik kopi. Pemilik kafe ini mengekalkan keadaan asal kedai ini sejak zaman peperangan lagi: anda akan berasa seperti minum kopi di rumah.

Alamat: 55 Lorong Stewart, Penang, Malaysia

Ete Café (Summer Café dalam French) satu lagi kafe yang menjadi perhatian kami. Seandainya anda kali pertama lawati cafe ini anda harus berhati hati untuk spot kafe memandangkan tiada papan tanda yang betul betul memberi tanda. Dekorasi kafe ini juga sangat simple dan tidak banyak meja dan kerusi disediakan. Tapi kami respek dengan pemiliknya yang mampu sediakan kopi dengan pelbagai cara di ruang kecil ini. Tarikan utama pada kafe ini ialah pada kopinya kerana di brew separa manual.

Alamat: 25, Lebuh Carnarvon, 10300 Penang, Malaysia

Mereka tidak mempunyai mesin canggih untuk membuat kopi jadi mereka membuat kopi menggunakan pembuat kopi syphon.

Plain Mille-Feuille yang sedap. Mesti rasa.

Kami lihat di laman sosial yang ramai orang mencadangkan akan kafe ini kerana kopi dan crepenya yang sedap. Jadi ini antara kafe yang perlu ada dalam senarai lawatan anda ke Pulau Pinang. Antara hidangan yang menjadi kegemaran pengunjung di sini ialah butterscotch latte.

Alamat: No.32, Jalan Green Hall, 10200 George Town, Pulau Pinang, Malaysia

Kenapa kafe ini berada dalam senarai pilihan kami? Kerana kafe ini menampilkan kelainan dengan menyediakan kopi premium peaberry dari Thailand. Kafe ini juga menyediakan menu thai, berbeza dengan kebanyakan kafe yang memfokuskan kepada makanan barat. Bagi penggemar makanan barat, jangan risau kerana Monkeycup Cafe mempunyai menu yang menarik digabungkan dengan pencuci mulut dan kopi yang best.

Alamat: 36C, Jalan Chow Thye, 10350, Georgetown, Penang.

Phad Thai, antara menu mesti makan bagi penggemar masakan thai


Ini Sebabnya Anda Tidak Perlu Rasa Rendah Diri Kerana Gemuk

Nota Editor: Catatan ini telah dikongsikan di Facebook Arif Afifi Mohamad Sukri, seorang pelajar yang telah berjaya menurunkan berat badan tanpa menggunakan ubat kurus. Kami kongsikan semula catatan beliau di sini dengan izin dari penulis. Semoga bermanfaat.

Saya pernah tergolong di dalam mereka yang mengalami masalah obesiti dan saya tahu betapa mereka yang obes ini seringkali mempunyai masalah keyakinan terhadap diri sendiri.

Kita malu bila nak ke pasaraya besar untuk beli pakaian dek ukur lilit pinggang yang besar. Rasa malu bila hanya baju jenama ‘My Size‘ sahaja yang boleh di pakai dan anda tidak ada banyak pilihan!

Kalau ada jenama lain pun tentu saja baju atau seluar itu diperoleh daripada kedai bundle atau mungkin ditempah khas dengan harga yang mahal.

Pasal sukan? Lagilah rasa kerdil. Kita rasa tidak ada keyakinan bermain dan pasti kurang kemahiran seperti teman-teman yang lain. Tak sampai 2 minit dah tercungap-cungap. Penat.

Public Speaking, nak bercakap depan orang pun buat kita gugup. Mana tidaknya, kita rasa mata-mata yang ada di hadapan semuanya memandang sosok tubuh kita yang besar dan gemuk itu.

Nak cari calon isteri saya tak mahu komen. Hehee. Serius, rata-rata mereka yang menghadapi masalah berat badan akan rasa lebih rendah hati dan malu untuk lamar wanita yang mereka cintai.

Baca: Tanpa Pil Kurus, Lelaki Ini Berjaya Hilang 40kg Dalam Masa 3 Bulan

Prasangka keterlaluan ini akan buat kita rasa lebih rendah diri dan tawar hati untuk terus bergaul dengan masyarakat dan teman-teman yang lain.

Nasihat saya, terus tingkatkan keyakinan diri walau apa pun yang berlaku pada diri kita. Baik gemuk, besar, tembun inilah hakikat diri kita ketika ini dan semestinya kita harus menghormati diri sendiri.

Saya tidak pernah rasa malu untuk bersama rakan-rakan yang jauh lebih kecil badannya. Kerana inilah diri saya.

Faktor berat badan dan tubuh yang gemuk buat kita rasa rendah diri boleh di atasi dengan menghadapi cabaran itu. Bukan dengan lari.

Kadang-kadang rakan-rakan sekeliling sebenarnya boleh terima kita dan tak ada pun prasangka buruk terhadap kita.

Hanya perasaan kita sahaja yang sentiasa ingin perjatuhkan diri dengan sehina-hinanya kerana kegemukan itulah buat kita rasa mereka sentiasa sangka buruk pada kita.

Rasa terlalu rendah diri akan buat kita makin hilang kawan dan teman. Selain itu, sifat hormat kepada diri sendiri juga akan terhakis. Kita seolah-olah tidak pernah hargai apa yang adanya kepada kita.

Sudah tentu, jika anda tidak mahu menerima keadaan diri anda buat masa sekarang (gemuk) maka suatu perubahan harus dibuat. Dengan usaha untuk kurangkan berat badan. Hehe.

Pesanan ringkas, carilah teman yang boleh terima kita seadanya. Persahabatan atas faktor keikhlasan dan kasih sayang tidak memerlukan rupa paras yang cantik atau harta yang banyak. Ia lahir dari hati yang tulus. Tulus menerima.

Cuba sentiasa kata kepada diri, “manusia ada kelebihan dan kekurangan, dan aku yakin, aku ada kelebihan yang masih belum aku terokai.”

Lazimi selalu majlis-majlis ilmu dan dekatkan diri dengan tuhan buat anda tenang dan tidak hiraukan siapa saja yang kurang senang terhadap diri anda. Cuba cari apa kelebihan yang anda ada.

Kalau kita pandai bertukang, manfaatkan agar kita dapat jadi si tukang yang baik. Kalau kita pandai dalam perisian komputer ciptalah beberapa software yang akan beri manfaat kepada semua.

Kalau pandai menulis, tulislah perkara yang bermanfaat di FB. Asalkan hidup anda terasa bermanfaat. Bergembiralah.

Anda tidak selalu dapat mengubah orang lain, tetapi anda dapat mengubah bagaimana anda menghadapi mereka. Teruskan penghidupan itu, buangkan resah itu.

Coretan ringkas ini bukan bermakna saya menggalakkan anda untuk terus menggemukkan badan.

Setidak-tidaknya ia mampu mencipta kembali semangat anda untuk tidak rasa terhina berhadapan dengan mereka yang ANDA SANGKA lebih baik.

Jika anda rasakan, kegemukan pada masa ini harus segera ditangani demi mencapai kesihatan yang jauh lebih baik, maka saya sarankan mulakan dari sekarang.

Cuma apa yang anda ada sekarang, nikmatilah. Jangan rasa terasing, jangan rasa terpisah.

Insyaallah, saya yakin selagi kita ada tekad yang terpelihara di dalam semangat, maka kita kita tidak akan pernah terlambat untuk memulakan sesuatu yang baru.

Saya dalam proses untuk menerbitkan satu e-book tips-tips ringkas dan mudah mengurangkan berat badan tanpa suplimen. Biiznillah setelah siap, saya akan maklumkan kepada sahabat-sahabat semua.

Terus bangkit dan rasa hebat dengan nikmat hidup. Live your life with happiness!

Baca lagi: Demi Keluarga, Lelaki Ini Sanggup Turunkan Berat Badan 125kg Dalam Masa 18 Bulan

LIKE dan FOLLOW Vocket di Facebook serta Instagram